
U ime Boga, Milostivog, Samilosnog! 

Hvaljen neka je Bog, čijim hvaljenjem počinje svaka rasprava i svaka besjeda, i blagoslovljen 
neka je Muhammed izabranik, čovjek od vjerovjesništva i poslanstva, njegovi srodnici i njegovi 
drugovi koji odvraćaju od zablude! 

Tražio si od mene, brate u vjeri 1 , da ti otkrijem svrhu i tajne nauka, opasnost i ponore škola 
mišljenja, i da ti ispripovijedam šta sam sve pretrpio izvlačeći istinu iz zbrke različitih sljedbi čiji su 
načini postupanja i putevi suprotstavljeni, i kakvu sam odvažnost pokazao uzdižući se iz nizine 
oponašanja u vjeri 2 do uzvisine traženja objašnjenja. Tražio si da ti iznesem, prvo, kakvu sam korist 
izvukao iz nauke kelama 3 , drugo, kako sam omrznuo puteve talimija 4 , koji su, u slijeđenju imama, 
nesposobni da dokuče istinu, treće, kako sam omalovažio puteve filozofiranja 5 , i kako sam, konačno, 


1 Brat u Vjeri, el-ehfi ed-din Riječ din javlja se u Kur'anu u značenju suda, suđenja (usp 1,3), i u značenju religije uopšte, 

U prevođenju Kur'ana, hadisa, i uopšte religijskih tekstova iz arapskog u naš jezik, zadržala se praksa prevođenja dina sa 
vjera, čime se, zapravo, potire razlike između imana i dina, to jest, izjednačuje se značenje vjere, kao odnosa prema Bogu, i 
religije, kao ukupnog životnog držanja koje je uslovljeno i određeno vjerom. Cijeneći, međutim, tu prevodilačku praksu i 
postojanost sintagmi kao što je sintagma brat u vjeri na ovom i još nekim mjestima din prevodimo sa vjera. Inače, religijom 
prevodimo din. vjerom iman, vjerozakonom šerija/t, vjeroispoviješću mille/t, (vjerskom) zajednicom umme/t. 

2 Oponašanje u vjeri, taklid U uobičajenom smislu, taklid znači oponašanje, podržavanje ili slijeđenje drugoga u onome što 
govori ili čini s ubijeđenošću da je u tome istina koja ne iziskuje provjeru niti dokazivanje. Taklid se izvorno i s obzirom na 
pretežnu upotrebu odnosi na oponašanje u stvarima religije. U klasičnoj literaturi islama taklid se javlja kako u značenju 
"sugestivnog oponašanja", koje ne pretpostavlja niti dostiže samo/razaznanost u duhu njegovog nosioca tako i u značenju 
"voljnog oponašanja", koje počiva na svjesnoj prepuštenosti slijepom ili bespogovornom slijeđenju imama (učitelja, vodiča), 
kojega se smatra nepogrešivim i neospornim garantom istine Historičar i leksikograf Džemil Saliba iznalazi klasično 
određenje sugestivnog oponašanja upravo u Izbavljenju od zablude (Usp. Džemil Saliba, EI-Mudžem el-felsefi Bejrut-Kairo 
1978. knjiga I str 328 ) U drugom značenju riječ taklul zadobila je telmičko, odnosno relaciono značenje u odnosu na 
idžtihad (v bilješku 43), koje pojedini evropski islamolozi dovode do kategonjalnog važenja u smislu dijeljenja svih 
pripadnika islama na mukalide - oponašatelje i mudžtehide - one koji se u otvorenim pitanjima religije upuštaju u vlastito 
tumačenje 

3 Nauka kelama, ilm el-kalam. U islamskoj obrazovanosti tradicionalnog ustrojstva, u kojoj su vjerske nauke razvrstane na tn 
glavne grane nauka o vjerovanju (ibn el-akide) nauka o vjerozakonu (ibn el-fikh ) i nauka o karakternosti (ilm el-ahlak ) nauka 
kelama se određuje kao "nauka koja nas uči o istinama islamskog vjerovanja sa tačnim logičkim dokazima" (M Handžić). U 
zapadnim naukama ibn el-kelam se imenuje islamskom skolastikom, ortodoksnom skolastikom, skolastičkom teologijom, 
teologijom uopšte, i dijalektičkom teologijom. Kako se radi o nauci koja koristi "onaj metod diskurzivnog izlaganja koji 
mogućnosti dijalektike naslijeđene od grčkih filozofa stavlja u službu religijskih shvatanja koja nude Kur'an i hadis" (H 
Corbin) ovaj posljednji naziv sve više potiskuje ostale jer najizravnije određuje metodsku bit i povijesnu formiranost nauke 
kelama u odnosu na druge duhovne discipline u islamu (Sire o izvorima (temeljmm pitanjima i metodici, glavnim razvojnim 
fazama i ulozi Gazalija u razvoju ibn el-kelama usp. Fazlur Rahman Duh islama Beograd, 1983 str 127-145, Непгу Corbin 
Historija islamske filozofije Sarajevo 1987, str 98-115,251-257 i 293-297, Nerkez Smailagic Klasična kultura islama I. 
Zagreb, 1973 str 125-216, Mehmed Handžić, Ibnul-kelam Sarajevo 1934) 

4 Talimije, ehl et-ta lim sljedbenici učenja o podučavanju od nepogrešivog imama. Talimije su ogranak ismailijskog šiizma i 
naučavali su da je istina samo u podučenosti i podučavanju ( ta'Iim ) od nepogrešivog učitelja (mu allim ma'sum). Prema 
navodu Gazalijevog mlađeg suvremenika znamenitog hereziografa Abdulkerima Sehrestanija (u 548/1153) ehl et -ta'lim je 
bio naziv pripadnika sljedbe u Horasanu dok su ih u Iraku nazivali batinijama (v bilješku 10) (Usp. Aš-Sahrastani Kniga o 
religijah i sektah Moskva 1984, str 168 ) 

5 Filozofiranje, tefelsuf. Ovaj oblik uključuje pogrdni prizvuk u odnosu na osnovni oblik felsefe (filozofija i / ili filoz.ofiranje) 
pa bi ga se moglo prevesti i kao nadrifilozofiranje ili nadrifilozofija. Gazali ga koristi na još nekoliko mjesta u Izbavljenju od 
zablude ne iznoseći razlog zbog kojega njime zamjenjuje osnovni oblik, kojim se inače služi. Preplitanje ovih dvaju oblika u 
kojem se filozofija lišava jednoznačnosti nije, međutim, karakteristično samo za ovo Gazalijevo djelo, sličan postupak 
susrećemo, primjerice, u slavnom "filozofskom romanu" Živi sin Budnoga (Haj ibn Jakzan) Ibn Tufejla (581/1185), 
muslimanskog filozofa i pisca iz Spanije (Usp bilješku 61a Tarika Haverića u Ibn Tufayl, Živi sin Budnoga. Sarajevo 1985, 
str 22-3 ). No videći u onome što se imenovalo filozofijom u njegovo vrijeme u islamu, pored ostalog, neautentično 
bavljenje filozofijom i slijepo slijeđenje filozofa iz ranijih vremena, Gazali očito nagovještava razlog upotrebe oblika 



pristao uz put tesavufa 6 . Htio bih da ti otkrijem i srž istine koja mi se ukazala u mojim ispitivanjima 
ljudskih naučavanja, ono što me odvratilo od nastavničke djelatnosti u Bagdadu, gdje sam imao 
mnogo učenika, te šta je dovelo do toga da joj se ponovno vratim u Nišapuru, nakon dugo vremena. 
Požurio sam da udovoljim tvome traženju, pošto sam uvidio iskrenost tvoje želje. Išćući pomoć od 
Boga, uzdajući se u Njega, moleći da me uputi i tražeći od Njega utočište, kažem: 

Znaj - uputio te Uzvišeni Bog pravim putem i otvorio tvoje srce za istinu! - da razilaženje 
ljudi u religijama i vjeroispovijestima, zatim razilaženje jedne vjerske zajednice 7 na škole mišljenja, 
sa mnoštvom sljedbi i oprečnih puteva, jest duboko more u kojem se većina utopila i iz kojeg se rnalo 
njih spasilo. Svaka skupina smatra da je upravo ona spašena, "svaka stranka radosna zbog onoga što 
ispovijeda" 8 , i to je ono Što nam je obećao izabranik među poslanicima, - Bog ga blagoslovio! - 
iskreni, čija se obećanja ispunjavaju, kada je rekao: "Moja zajednica će se podijeliti u sedamdeset i tri 
sljedbe, a samo jedna od njih će biti spašena." 9 .1 već se zbilo to što je obećao da će biti. 


tefelsuf, čiji pogrdni prizvuk, dakle, nikako ne treba miješati sa prizvukom obezvređujućeg popularnog mnijenja o filozofiji i 
filozofiranju. 

6 Tesavuf, tesavvuf ili, u evropeiziranom obliku, suflzam islamski misticizam U osnovnim crtama može se podvesti pod 
opštu odrednicu mistike kao „doživljajnog iskustva apsolutnoga" (L Gardet). Njegovu pak nesvodivost na jedno određenje 
koje bi ga htjelo obuhvatiti u svem obilju izvomog iskazivanja otknva podatak da su već stariji muslimanski historičan 
iznašli oko hiljadu sufijskih defmicija tesavufa Kao oblik prakse i praktičnog držanja tesavuf se uobičajeno određuje u 
odnosu na vjerozakonom ustanovljeni sklop činjenja i ponašanja, a kao način intuitivnog spoznavanja i simboličke aktivnosti 
naspram diskurzivnog mišljenja i "rada pojma" disciplinamo organiziranog u nauci kelama, teonji prava, filozofiji. U 
zapadnim istraživanjima tesavufa, koja započinju početkom prošlog stoljeća, posebna pažnja poklanja se genezi mističke 
svijesti i prakse u islamu, te derviškim redovima ili bratstvima sljedbenika tesavufa (šire o tesavufu, sufijskoj literaturi, 
praksi i redovima, te ulozi Gazalija u osiguranju pravovjernosti tesavufa i spoznajne i moralne punovažnosti sufijskog 
iskustva, u Fazlur Rahman. Duh islama, str 183-233, Louis Gardet, Mistika. Zagreb 1983, str 116-136, Sufizam, priredili 
Darko Tanasković i Ivan Sop, Beograd 1981, Eva de Vitray Meyerovitch, Antologija sufijskih tekstova, Zagreb, 1988, 
Džemal Cehajić, Derviški redovi u jugoslovenskim zemljama Sarajevo 1986 ) 

7 Razilaženje jedne vjerske zajednice, ihtilaf ei-umme. U izdanju Izbavljenja od zablude, koje su priredili Džemil Saliba i 
Kamil Ijad i koje se smatra najpouzdanijim, na ovom mjestu stoji eimme (eimme . vjerski prvaci, vođe; ihtilaf el-eimme, 
razilaženje vjerskih prvaka.) Isto stoji i u izdanju Mustafe Ebul-Ulaa i Muhameda Džabira. U izdanju Izbavljenja od zablude, 
koje je priredio Abdul-Halim Mahmud, na ovom mjestu stoji umme. U izdanju francuskog prevoda Izbavljenja od zablude sa 
Salibinim i Ijadovim tekstom izvornika, prevodilac Ferid Džebr ne prihvata njihovu lekciju i čita umme. Istom čitanju 
pribjegava i prevodilac na ruski Artur V. Sagadejev. Prevodilac na engleski W. Montgomery Watt prihvata Salibinu i 
Ijadovu lekciju i čita eimme. Opredijelili smo se za lekciju Abdul-Halima Mahmuda i rješenje prevodilaca na francuski i 
ruski. (O korištenim izdanjima izvornika i prevoda Izbavljenja od zablude, usp. Bibliografsku bilješku. 

8 Kur'an, 23, 53; 30,32. (Navodi iz Kur'ana dani su, uglavnom, prema prevodu Besima Korkuta: Kur'an s prevodom, 
Sarajevo 1984.) 

9 Iskaz Božjeg poslanika Muhammeda - Bog mu se smilovao i mir mu podario! - u nastavku hadis. Hadis je predaja, 
odnosno kazivanje o tome šta je Božji Poslanik rekao, učinio, odobrio ili zabranio, a također i predaja o iskazima i 
postupcima njegovih drugova. U islamskoj obrazovanosti i životnoj praksi muslimana hadis je jedan od dva oblika 
upoznavanja i životnog preuzimanja onoga što je Božji Poslanik govorio i činio; drugi je oblik sunet ( sunnet, suna, to jest, 
vjerski normirana praksa živog usvajanja iskaza i postupaka Božjeg poslanika, Savremeni muslimanski naučnik Fazlur 
Rahman razgraničava ova dva oblika kao verbalnu ipraktičnu tradiciju. 

Hadis je istodobno i naziv izvome discipline koja se razvila tokom drugog i trećeg stoljeća islama kao kompleksna nauka o 
islamskoj tradiciji ili tradiciji islamske izvomosti. Najvažnija faza u njenom razvoju bila je faza sakupljanja, odabiranja i 
sistematiziranja ogromne građe o životu i praksi Muhammeda - Bog mu se smilovao i mir mu podario! Nastalo je više zbirki 
hadisa, među kojima je šest njih zadobilo važenje autoritativnih zbirki: Sahih Muhameda ibn Ismaila Buharija, Sahih 
Muslima ibn el-Hadžadža Kušajrija, Sunen Ebu Davuda Sidžistanija, Džami Ebu Isa Tirmizija, Sunen Ebu Abdurahmana 
Nesaija, i Sunen Ibn Madže Kazvinija. Međutim, premda se od pojedinih zapadnih islamologa označavaju kanonskim, ove 
zbirke nisu zapravo obesnažile dmge zbirke hadisa niti su presjekle tokove verbalne predaje kao izvora za upoznavanje 
onoga što je Božji Poslanik govorio i činio, tako da se kasniji islamski pisci nisu držali samo njih u navođenju i 
interpretiranju iskaza i postupaka Božjeg poslanika. To napose važi za Gazalija. Kako su u izdanjima Izbavljenja od zablude, 
koja smo koristili, samo neki hadisi dokumentirani od priređivača, svaki Gazalijev navod koji izravno ili kontekstom 
upućuje na Božjeg poslanika nastojali smo pronaći u spomenutim zbirkama. Koristili smo EI-Mu'džem el-mufehres Н el-faz 
el-hadis en-nebevi (Lajden 1962). u kojem su provedene najpotpunije konkordancije glavnih hadiskih zbirki. Za hadise koje 



Još od najranije mladosti i najljepšeg doba života, otkad sam se približio zrelosti i prije nego 
što sam napunio dvadeset godina, pa sve do sada, a navršio sam pedeset, uvijek sam se smjelo bacao u 
bezdan tog dubokog mora, gazio sam u njegovu duboku vodu odvažno, a ne kao kukavica ili oprezan 
čovjek. Udubljivao sam se u sva nejasna mjesta, nasrtao na sva teška pitanja, hrabro se izlagao svim 
opasnostima, ispitivao vjerovanje svake sljedbe, razotkrivao skrivene misli škole miljenja svake 
skupine, kako bih odijelio istinito od lažnog, vjerodostojnu predaju od krivovjeme novotarije. 

Nisam pustio nijednog batiniju 10 a da nisam poželio da se upoznam s njegovim ezoterizmom, 
niti zahinju 11 a da nisam ushtio da spoznam suštinu njegovog egzoterizma, niti filozofa a da se nisam 
primorao da proniknem u bit njegove filozofije, niti mutekelima a da se nisam potrudio da se uputim u 
svrhu njegove dijalektike i raspravljanja, niti sufiju a da nisam žudio da otkrijem tajnu njegovog 
misticizma, niti pobožnjaka a da nisam nastojao promotriti kako na njega djeluje njegova pobožnost, 
niti knvovjemika koji poriče Božja svojstva 12 a da nisam krišom ispitivao pozadinu takvog uvjerenja, 
kako bih uočio razloge njegovog drskog poricanja Božjih svojstava i njegovog krivovjerja. 

Žeđ za suštinom stvari bila je moje svojstvo i moj običaj od samog početka i od najranije 
mladosti. Bio je to nagon bez mog izbora i promišljanja, sve dok u meni nisu oslabile stege 
oponašanja u vjeri i skršila se naslijeđena vjerovanja, kada sam se približio mladalačkom dobu. Jer, 
vidio sam da hrišćanska djeca odrastaju uvijek u hrišćanstvu, jevrejska djeca odrastaju samo u 
judaizmu, a muslimanska djeca u islamu. Cuo sam predaju o Božjem Poslaniku - Bog ga blagoslovio i 


smo pronaili da su navedeni u nekoj od zbirki, u bilješkama smo to naznačili, a za one za koje nismo utvrdili da su navedeni, 
upućujemo na ovu bilješku. 

Hadis o dijeljenju muslimanske zajednice nalazi se u svakoj od autoritativnih zbirki, ali sadrži iskaz: .Jevreji su se podijelili 
u sedamdeset i jednu sljedbu, hrišćani će se podijeliti u sedamdeset i dvije sljedbe, a moja zajednica će se podijeliti u 
sedamdeset i tri sljedbe." 

111 Batinije, batini, ezoterici. Batinije su interioristi koji naučavaju unutarnji, skriveni, tajnoviti smisao kur'anskih iskaza, te ih 
podvrgavaju alegorijskom tumačenju, tevilu ( te'vil ), kako bi dospjeli do unutamje istine objavljenog učenja. Kod Gazaliija, 
kao i kod drugih pisaca njegovih savremenika, batini je telmički naziv ali i historijska oznaka koja se odnosi na sljedbu 
batinija (talimija), o čijem naučavanju je on napisao više djela. 

11 Zahirije, zahiri. egzotenci Zahirije su eksterioristi koji, suprotno batinijama, naučavaju doslovni smisao kur'anskih 
ajeta/stavaka i hadisa Kao i batini, zahiri je tehnički termin u islamskoj teologiji i filozofiji, međutim, kao historijska oznaka 
odnosi se na pravnu školu, koja je bila raširena naročito u muslimanskoj Spaniji, ali se nije održala do našeg vremena. 
Najpoznatiji predstavnik ove pravne škole bio je Ibn Hazm el-Endelusi (456/1063), slavni pjesnik, hereziograf, pravnik, 
teolog i filozof iz Spanije 

12 Krivovjemik koji poriče Božja svojstva, zindik muattil. U muslimanskoj literaturi iz prvih stoljeća islama zindik je najprije 
oznaka za manihejca i pripadnika nemonoteističkih religija, potom (i) za pnpadnika neke od muslimanskih sljedbi koje su 
proglašavane zabludjelim u stvarima vjerovanja, napose za osobu koju se karakteriziralo heretikom koji prikriva ili odbija 
priznati vlastito krivovjerje. U kasnijim vremenima zindik je oznaka kako za heretika, dualistu i politeistu, tako i za ateistu. 
Muatil je također oznaka iz ranog perioda islama i prvotno se odnosi na one koji su, suprotstavljajući se antropomorfističkim 
implikacijama doslovnog čitanja kur'anskih ukaza o Bogu, odricali Božja svojstva i zagovarali učenje o čistoj božjoj jednosti 
slobodnoj od svakog sa-državanja. U Gazalijevo vrijeme i ranije njome su označavani mutezilije (v. bilješku 33), no kasnije i 
ona gubi izvomu određenost i postaje oznaka za neznabošca i nevjernika uopšte 



mir rnu podario - u kojoj kaže "Svako ko se rodi, rodi se kakvim ga je Bog stvorio 13 , a roditelji ga 
učine Jevrejinom, ili hrišćaninom, ili mazdejcem " 14 . 


Moje unutamje biće krenulo je u potragu za suštinom izvome stvorenosti od Boga i suštinom 
vjerovanja preinačenih oponašanjem roditelja i učitelja, te u potragu za razlikom među vjerovanjima 
nastalim oponašanjem. Njihova su načela poticajna, a u razlikovanju istine od laži u njima postoje 
neslaganja I rekoh sebi: 

"Najprije, moj cilj je da steknem znanje o suštini stvari. Nužno, dakle, moram tragati za 
suštinom znanja. A što je ona?" 

Postalo rni je jasno da je izvjesno ono znanje u kojern se saznano otkriva ne ostavljajući 
sumnje, i uz koje ne pristaje mogućnost zablude i privida A takvo nešto duh nije kadar dosegnuti. Jer, 
sigumost od pogreške treba da bude usporediva sa izvjesnošću i da se opire dokazivanju lažnosti, tako 
da, kada bi neko pretvorio kamen u zlato a štap u zmiju, to ipak ne bi izazvalo sumnju i poricanje. 
Tako, ja znam da je deset veće od tri, pa ako mi neko kaže: "Ne, tri je veće od deset, a dokaz je što ću 
pretvorit ovaj štap u zmiju", i na moje oči ga odista pretvori, neću zbog toga posumnjati u ono što 
znam; iz toga će proizaći samo to da ću se začuditi jednoj takvoj moći, a neću posumnjati u ono što 
znam. 


Nakon toga, uvidio sam da sve ono što ne znam na taj način, i u što nisam siguran s tom 
vrstom izvjesnosti, jest znanje nepouzdano i nesigurno, a nijedno nesigurno znanje nije izvjesno 
znanje. 


ZAPADANJE U SKEPTICIZAM IPORICANJE ZNANJA 

Potom sam preispitao svoja znanja i ustanovio da sam, izuzimajući osjetilne danosti i 
razumske nužnosti, prikraćen za znanja sa tim svojstvima. Pa rekoh: 

"Sada, nakon što sam se razočarao, imam samo želju da ispitam jasna znanja. A to su osjetilne 
danosti i razumske nužnosti. Stoga je neizbježno da najprije postignem izvjesnost svoga povjerenja u 
osjetilne danosti i izvjesnost svoje sigurnosti od zablude u razumskim nužnostima; jesu li one poput 
moje ranije sigumosti u vjerovanja preuzeta oponašanjem i sigumosti većine ljudi u misaone 
spoznaje, ili je to nesumnjiva sigurnost u kojoj nema varke niti opasnosti?" 

Prihvatio sam se s krajnjom ozbiljnošću da razmatram osjetilne danosti i nužnosti razuma, te 
da vidim da li bi mi bilo moguće da sam u njih posumnjam. Dugotrajno podvrgavanje sumnji dovelo 
me do toga da više nisam mogao vjerovati ni u pouzdanost osjetilnih danosti. Sumnja u njih me 
obuzimala, i kao da je govorila: 


13 Kakvim ga je Bog stvorio, ala el-fitre. Riječ fitre, koju u jednoj od prethodnih rečenica prevodimo sa "urođena sklonost", 
a u sljedećoj sa "stvorenost od Boga", nalazi se u Kur'anu (30,29) kao jedinica dvočlane sintagme fitret-e-Allah, koju Besim 
Korkut prevodi sa "vjera, djelo Allahovo", a Muhamed Pandža i Džemaludin Caušević sa "Božja priroda". Prevodeći ovaj 
hadis, Mebmed Handžić prevodi/tumači fitre sa "islamu pnlagodiva priroda i duša", dok u populamoj recepciji hadisa, 
napose u praksi njegovog verbalnog preuzimanja i prenošenja u našem jeziku, nije rijetko izjednačavanje fitre sa islamom 
kao praiskonskim i univerzalnim oblikom religije. U islamskoj spoznajnoj teoriji, kojoj je Gazali pmžio umnogome 
jedinstven doprinos,//fre se javlja kao oznaka za jedan od apriornih oblika saznanja, ili prvobitnih znanja ( ulum el-evvelijje), 
i znači čovjekovu prirođenu spoznajnu naklonost. (Drugi oblici su tab'a prirođena duhovna stmktura čovjeka, i garize, 
prirođena spoznajna sposobnost čovjeka.) 

14 Buhari, Sahih. U ovom obliku hadis je uglavnom poznat i najčešće navođen. U Muslimovom Sahihu zabilježena je 
sljedeća verzija "Svakog čovjeka njegova majka rodi kakvim ga je Bog stvorio, pa ga roditelji učine Jevrejinom, ih 
hrišćaninom, ili mazdejcem, a ako su muslimani, muslimanom " 



"Otkud to povjerenje u osjetilne danosti" Najmoćnije osjetilo je osjetilo vida, i kada se upravi 
prema sjenci ono vidi da sjenka stoji i da se ne miče, te zaključuje da nema kretanja. Potom, 
iskustvenim putem i posmatranjem, sat kasnije, spoznaje da se sjenka kreće, no da se ne kreće 
odjednom i namah, već postupno, malo pomalo, tako da nikada nije u stanju mirovanja. Ono gleda 
zvijezdu na nebu i vidi da je mala, ne veća od novčića, dok geometrijski dokazi govore da je veća od 
Zemlje." 


U ovom i sličnim slučajevima osjetilnog opažanja, osjetilo kao sudac donosi svoj sud, no 
sudac razum ga pobija i pokazuje neistinitost osjetilnog suda koji se nikako ne može braniti. Rekoh: 

"Uništeno je moje povjerenje i u osjetilne danosti. Možda je moguće vjerovati razums ki m 
danostima, koje su prva načela, kao naš iskaz da je deset veće od tri, ili da se jednoj istoj stvari ne 
može nešto istovremeno priricati i odricati, ili da jedna ista stvar ne može biti i stvorena i oduviječna, 
postojeća i nepostojeća, nužna i nemoguća." 

Ali, osjetila odgovaraju: 

"Zašto si siguran da tvoje povjerenje u razumske danosti nije slično tvome povjerenju u 
osjetilne danosti; jer, nama si bio vjerovao, no dođe sudac razum i utjera nas u laž. Da ne bi suca 
razuma, ti bi i dalje nas smatrao istinitima. A možda iza suca razuma ima neki drugi sudac koji bi, 
kada bi se pojavio, pokazao lažnost razuma u suđenju, kao što se pojavio sudac razum i pokazao 
lažnost osjetila u suđenju. To što se takvo opažanje ne obznanjuje, ne pokazuje da je ono nemoguće." 

Malo sam oklijevao s odgovorom, pa osjetilne danosti povećaše teškoće pozivajući se na san. 

"Zar ne vidiš", rekoše, "kako u snu vjeruješ u neke stvari i umišljaš neke okolnosti, vjeruješ 
da su one postojane i trajne, i ne sumnjaš u njih dok god si u tom stanju? Potom se probudiš i znaš da 
sve ono Sto si umišljao i u što si vjerovao nema osnova ni vrijednosti. Pa zašto si siguran da je sve 
ono u što vjeruješ u svom budnom stanju, na temelju osjetila ili razuma, istinito u odnosu na stanje u 
kojem se nalaziš? Zar nije moguće da te zadesi stanje čiji će odnos prema tvom budnom stanju biti 
poput odnosa tvoga budnog stanja prema tvome snivanju, te će tvoje budno stanje prema njemu biti 
kao san? Ako dospiješ u to stanje, uvjerit ćeš se da sve što je tvoj razum pretpostavljao jesu prazni 
umišljaji." 

Možda je to stanje smrt, jer Božji Poslanik - Bog ga blagoslovio i mir rnu podario! - kaže: 

"Ljudi spavaju, a kada urnru probude se!" 15 

I možda je ovosvjetski život san u odnosu na život na drugom svijetu. Pa kada čovjek umre, 
stvari mu se pojavljuju drugačijima nego kakvim ih sada vidi, i kaže mu se u tom trenutku: 

"Skinuli smo ti koprenu tvoju, i oštar ti je danas vid." 16 

Nakon što su mi pridošle te misli i utisnule se u me, uznastojao sam da tome nađem lijeka. No 
to nije bilo lahko, jer takve misli otklanja samo dokaz, a dokaz nije moguće iznijeti bez pribjegavanja 
prvim znanjima. Kako to nije dopušteno, nije moguće ni iznijeti dokaz. 17 


15 Premda se navodi u mnogim djelima, klasičnim i novijim, pretežno onim iiijske i sufijske usmjerenosti, hadis nije 
zabilježen u nekoj od autoritativnih zbirki. 

16 Kur'an, 50, 22. 




Та me bolest mučila, i potrajala je skoro dva mjeseca, tokom kojih sam bio skeptik lx , i to 
sudeći po mom unutamjem stanju, a ne govoru ili izričaju, sve dok me Uzvišeni Bog nije izliječio od 
bolesti, te mi se povratilo zdravlje i duševna ravnoteža. Nužnosti razuma ponovno su postale 
prihvatljive i vjerovao sam da su sigurne i izvjesne. 

To se nije dogodilo usljed iznošenja dokaza i razložnog raspravljanja, već zahvaljujući 
svjetlosti koju je Uzvišeni Bog ubacio u moju dušu. Ta svjetlost je ključ za većinu spoznaja. Ko god 
smatra da otkrovenje počiva na pisanim dokazima, ograničava beskrajnu samilost Boga Uzvišenog. 

Kada su Božjeg Poslanika - Bog ga blagoslovio i mir rnu podario! - upitali za izraz "otvoriti" i 
njegovo značenje u riječima Uzvišenog: „Koga Bog želi da uputi, otvori njegovu dušu za islam" 19 , 
rekao je: „То je svjetlost koju Uzvišeni Bog ubacuje u srce." „А šta je znak toga?", upitali su potom. 
Odgovorio je: "Odvraćanje od boravišta ispraznosti i obraćanje boravištu vječnosti." 20 O tome je 
rekao Muhammed - Bog rnu mir podario! -: „Uzvišeni Bog je stvorio stvorenja u tmini, potorn ih je 
obasuo svojom svjetlošću." 21 Od te svjetlosti treba tražiti otkrovenje, a kako ta svjetlost izbija iz vrela 
Božje velikodušnosti u nekim trenucima, nju treba vrebati, kao što je kazao Muhammed - Bog ga 
blagoslovio! -: ,,U nekim razdobljima vašeg vremena vaš Gospodar ima izlive naklonosti; izložite im 


Smisao je ovih iskaza da traženje treba provoditi u potpunoj savršenosti, sve dok ono ne 
dovede do traženja onoga što nije potrebno tražiti. Prva načela nije potrebno tražiti; ona su već 
prisutna. A ono što je prisutno, kada se traži, bježi i iščezava. Onoga ko traži ono što ne treba tražiti 
ne može se optužiti za nesposobnost u traženju onoga što se traži. 


17 Za ovaj dio Gazalijevih kazivanja vezuju se, očito neizbježno, nalazi o njegovom "religijskom empirizmu" sasvim 
modernog (filozofskog) značenja, te usporedbe sa Descartesom, jer .Ghazalijev put traženja izvjesnosti o istini pretkazuje 
Descartesov gotovo u svim pojedinostima - osim u rezultatu." (C. Veljačić). Iz nastavka Gazalijinih "meditacija" vidljivo je, 
kako to i Veljačić pokazuje, da se ne radi o tome da Gazali nije postigao Descartesov rezultat, već da se on njime nije 
zadovoljio. Navodeći da je za Gazalija "vjera u mogućnost matematizacije svih znanosti neopravdana generalizacija", da 
nauka racionalne teologije "iako postiže svoj vlastiti cilj, time još ne postiže i moj cilj", te da .znanosti konstituirane na 
matematičkoj osnovi", što je zapravo Dcscartesov rezultat, "nisu primjerene mojem slučaju", Veljačić primjećuje kako je i 
Husserl ukazao da te nauke, usprkos svojoj egzaktnosti, ne zadovoljavaju kriterij "subjektivno usmjerene filozofije". (Usp. 
Cedomil Veljačić, Razmeđa azijskih filozofija, Zagreb 1978, knjiga II, str. 350- 55; Edmund Huserl, Ideja fenomenologije, 
Beograd 1975, str. 79-82.) O historijskom i modernom filozofskom značenju Gazalijevog "religijskog empirizma" iscrpne 
obavijesti pružaju poglavlja o Gazaliju i poglavlja o utjecajima islamskog mišljenja na Zapad i na Istok u knjizi M.M. 
Sharifa (ed.) Historija islamske filozofije, Zagreb 1988. 

ls Doslovno, tokom njih bio sam u sofistici, ene fehima ala es-sefseta. Naziv sefseta (sofistika) uveden je u arapski jezik sa 
odgovarajućim filozofsko-historijskim značenjem najmanje dva i po stoljeća prije pisanja Izbavljenja od zablude. Najmanje 
toliko vremena, naime, opstojao je prvi prevod Platonovog Sofista, koji je učinio Hunejn ibn Ishak ( 260-873), poglavar 
slavne prevodilačke škole u Bagdadu, koju je osnovao halifa Me'mun (218-833). Stoljeće kasnije Jahja ibn Adi (336-947) 
također je preveo Sofista, a u međuvremenu je Farabi napisao opsežnu raspravu o sofistici ( Kitab el-emkine el-megleta), u 
kojoj je, između ostalog, naznačio uvriježena mnijenja i navike kao odrednice "stanja čovjeka" u kojem on gubi istinu i 
zapada u pogrešno zaključivanje. Stoga začuđuje Gazalijevo korištenje naziva sefseta za označavanje vlastitog duhovnog 
stanja, dakle, naziva kojim se označava/lo način ili oblik iskazivanja određenog stanja duha. Kako kontekst Gazalijevog 
kazivanje ne dopušta izjednačavanje sefeseta sa njenim prvim ili historijskim značenjem, to jest, sa nazivom filozofskog 
naučavanja grčkih sofista, ne može se prihvatiti rješenje Artura V. Sagadejeva, koji je spomenuti sklop preveo sa "tokom 
kojih sam ja razmišljao nad učenjem sofista", a sefseta u naslovu poglavlja zamijenio sa soflstika. Cijeneći smisao 
Gazalijevog kazivanja, usvojili smo rješenje W. Montgomcry Watta, koji je sefseta preveo u naslovu poglavlja sa 
skepticizam, a u tekstu stilizirao u skeptik. 

19 Kur'an, 6, 125. 

20 Usp. bilješku 9. 

21 Tinnizi, Džami. 22Usp. bilješku 9. 

22 Usp. Bilješku 9. 



Vrste Tragalaca: 


Nakon što me Uzvišeni Bog svojom milošću i izobiljem svoje plemenitosti izliječio od te 
bolesti, u mojim su se očima vrste tragalaca svele na četiri skupine: 

1. mutekelimi, koji sebe proglašavaju ljudima mišljenja i spekulacije; 

2. batinije, koje izjavljuju da su pristaše učenja o podučavanju i da se izdvajaju stječući 
znanje od nepogrešivog imama; 

3. filozofi, koji sebe proglašavaju ljudima logike i dokazivanja; 

4. sufije, koji smatraju da su samo oni sposobni za neposrednu prisutnost, viđenje i 
otkrivanjc. 

I rekoh sebi: 

„Istina ne odvraća od ove četiri vrste tragalaca. Oni su išli putem traženja istine, pa ako istina 
ne bi bila među njima, ne bi ostalo nade da se ona može dokučiti. Jer, nema nade u povratku 
oponašanju u vjeri nakon što je jednom već prevladano, osim pod uslovom da oponašatelj imama ne 
zna da je oponašatelj. A kada to sazna, razbija se staklena posuda njegovog oponašanja. Ona se 
rasprsne i ne može se sakupiti, raspadne se i ne može se sjediniti kiparenjem i spajanjem, osim da se 
krhotine istope na vatri i od njih sačini druga, nova tvorevina." 

Pohitao sam da slijedim taj put i temeljito istražim ono što su te skupine postigle, počevši 
prvo s mutekelimima, na drugom mjestu s putom filozofa, potom s naučavanjem batinija, i, na kraju, s 
putorn sufija. 




NAUKA KELAMA: 


njen cilj i postignuće 

Tada sam započeo s naukom kelama. Ovladao sam njome i razumio sam je; istražio sam spise 
njenih utemeljitelja, i sam sam napisao o njoj to što sam poželio da napišem. 

I našao sam da je ona nauka koja udovoljava svome cilju, ali ne udovoljava i mome cilju. 

Njen je cilj da čuva vjerovanje sljedbenika suneta i da ga štiti od smutnji uvoditelja 
novotarija 23 . 

Onima koji Mu služe, Uzvišeni Bog je dao istinito vjerovanje kroz usta svog Poslanika; u 
njemu je dobro njihovog religijskog i svjetovnog života, kako je kazano o njegovoj spoznaji u Kur'anu 
i hadisima. Potom je šejtan donio, sa nesuvislostima uvoditelja novotarija, stvari oprečne sunetu. 
Zagovarajući ih, uvoditeiji novotarija bili su gotovo smutili sljedbenike istinitog vjerovanja. 

Tada je Uzvišeni Bog učinio da se pojave mutekelimi, potaknuvši ih da sređenom raspravom 
odbrane sunet i da razobliče pristaše novotarija u njihovoj suprotstavljenosti poslaničkoj tradiciji. Na 
tome je izrasla nauka kelama i na tome su stasali njeni znalci. 

I doista, jedna skupina mutekelima dolično je ispunila zadaću na koju ih je Uzvišeni Bog 
uputio; uspješno su zaštitili sunet, odbranili vjerovanje primljeno od vjerovjesništva i razobličili 
nastale novotarijc. 

No u tome su se upravljali prema premisama što su ih uzeli od svojih protivnika, koje su 
prinuđavali na pobijanje tih premisa pozivajući se bilo na oponašanje u vjeri bilo na saglasno 
mišljenja zajednice vjemika ili pak na pojedina kazivanja iz Kur'ana i hadisa. Raspravljanje 
mutekelima se tako uglavnom iscrpljivalo u iznalaženju protuslovlja kod protivnika i na kritici zbog 
njihovog prihvatanja. A u tome je mala korist za onoga ko prihvata jedino načelo nužne danosti. 

Stoga nauka kelama nije mogla zadovoljiti moju potrebu za istinom niti izliječiti bolest na 
koju sam se žalio. 

Istina, kada se razvilo umijeće kelama i kada su raspravljanja postala brojnija, nakon dužeg 
vremena, mutekelimi su pokazivali veliku želju da pokušaju odbraniti sunet tragajući za suštinom 
stvari; poduzeli su dublje istraživanje biti i pojavnosti te njihovih odredaba. Ali, kako to nije bio cilj 
njihove nauke, ono Sto su o tome kazali nije dostiglo krajnji cilj, niti je njihov nalaz raspršio, u cjelini, 
tame smetenosti u neslaganjima ljudi. 

Ne odričem da je to postignuto za dmge, niti sumnjam u vrijednost njihovog nalaza za neku 
grupu ljudi, ali taj nalaz je povezan sa oponašanjem u stvarima koje ne pripadaju prvim načelima. A ja 
sada namjeravam da opišem svoj slučaj, a ne da prekoravam one koji u nauci kelama traže 
ozdravljenje. Lijekovi se razlikuju od bolesti do bolesti; koliko je lijekova koji jednom bolesniku 
pomažu a dmgom škode! 


23 Uvoditelji novotarija, ehlel-bid'a.. Bid'a je novost, novotarija, novo učenje. U vjerskoj prepornosti aktualizira se tokom 
drugog stoljeća islama u muslimanskoj pravnoj nauci. Tada se bid'a razvrstava na dobru i pohvalnu - bid'a hasena i bid' a 
mahmuda, - i na pokuđenu i zabranjenu - bid'a mezmuma i bid'a sajjia. Na toj osnovi kasnije se provodi određenije 
razvrstavanje bid'e na zabranjenu (muharrema), osuđenu (mekruha), dopuštenu (mubaha) i preporučenu (menduba). Te 
podjele drži se i Gazali, metodski je koristeći u Oživljenju vjerskih nauka (v. bilješku 64). U Izbavljenju od zablude bid'a se 
javlja isključivo u značenju nedopuštene ili osuđene novotarije. 





FILOZOFUA 


Nakon 24 što sam završio s naukom kelama, predao sam na nauku filozofije. 

Već sam pouzdano znao da pogrešnost neke nauke može sagledati samo onaj ko dosegne 
njene krajnje granice i izjednači se sa njenim najboljim znalcima te ih nadmaši i dospije na stupanj na 
kojem mu postaju razvidne one dubine i pukotine u toj nauci, koje se ne otkrivaju njenirn 
predstavnicima. Tek tada može biti istinito ono što on tvrdi o pogrešnosti te nauke. A ja nisarn vidio 
nijednog islamskog učenjaka koji je uložio napor i tako uznastojao oko filozofije. 

U knjigama mutekelima, u kojima oni nastoje pobiti filozofe, nalaze se samo nepovezani i 
raspršeni iskazi, očigledno protuslovni i neskladni, tako da ne mogu zavesti ni čovjeka običnog 
rasuđivanja a kamoli čovjeka upućenog u pojedinosti nauka. Shvatio sam da je pobijanje jednog 
učenja, prije nego što se ono razumije i prouči do kraja, gađanje naslijepo. I uložio sam sav napor da, 
samim čitanjem i bez pomoći učitelja, do kraja ovladam naukom filozofije. 

To sam činio u časovima kada nisam bio zauzet pisanjem i predavanjem pravnih nauka, a bio 
sam tada opterećen podučavanjem i osposobljavanjem oko tri stotine studenata u Bagdadu. I dao je 
Bog - slavljenje i uzvišen! - da samim čitanjem tokom tih ugrabljenih časova, za manje od dvije 
godine, potpuno otkrijem krajnji doseg nauka filozofa. No nisam se zaustavio, i, nakon što sam ga 
razumio, nastavio sam da ga promišljam skoro godinu dana; iznova sam mu se vraćao i ispitivao ga u 
njegovim dubinama i ponorima sve dok mi se nije razjasnilo, na način u koji se ne može posumnjati, 
šta je u filozofiji opsjena i obmanjivanje, istinito i lažno. 

Pa poslušaj sada izlaganje o filozofiji i izlaganje o sažetku njihovih nauka! 

Uvidio sam da ima više vrsta filozofa i da su njihova učenja podijeljena. Ipak, njih se, koliko 
god ih je vrsta, treba smatrati odgovomim za porok nevjerovanja i bezboštva, premda se stariji i 
najstariji, kasniji i raniji, međusobno uveliko razlikuju u približnosti istini i u udaljenosti od nje. 

Vrste filozofa koje treba smatrati nevjerničkim: 

Znaj da se filozofi, uza sve mnoštvo njihovih sljedbi i različitih škola mišljenja, dijele u tri 

skupine: 


materijalisti 25 , 


24 U izdanjima Izbavljenja ocl zablucle koja su priredili Abdul-Halim Mahmud, i Mustafa Ebul-Ula i Muhamed Džabir, ovom 
početku poglavlja o filozofiji prethodi sljedeći pasus: 

"Upitnost postignuća filozofije: šta je u njoj za osporavanje-šta od istine zaklanjaju a šta ne zaklanjaju njeni predstavnici, šta 
je u njoj novotarija a šta nije? Obznanjivanje: šta su filozofi preuzeli od sljedbenika istine i šta su s tim izmiješali radi 
podizanja vlastitih neistina na stupanj istinitosti; obojenost koja se javila kod ljudi spram takve istine; izvođenje čiste istine 
iz krivotvorenja i lažnosti u njihovom cjelokupnom učenju." 

Izdanje izvornika u redakciji Džemila Salibe i Kamila Ijada, koje je objavio Ferid Džebr sa francuskim prevodom, ovaj dio 
ne sadrži i ničim se ne obilježava njegova izostalost. Drugo izdanje u istoj redakciji, koje smo imali na uvidu, sadrži ovaj 
pasus, ali je on donešen izdvojeno i sitnijim pismom. 

23 Materijalisti, dehrijun dehrije. Naziv ed-dehrijje široko je korišten u klasičnoj literaturi islama kao oznaka za različita 
naučavanja o vječnosti i/ili nestvorenosti svijeta, o smrtnosti duše i tijela, o nepostojanju Drugog svijeta, proživljenja i Dana 
suđenja. Smatra se da je izveden iz Kur'ana, iz 34 ajeta sure Džasije u kojem se iznose riječi onih koji su „strast svoju za 
boga svoga uzeli ", Oni govore 'Postoji samo život naš zemaljski, živimo i umiremo, i ništa nas ne može uništiti do 
vnjeme/ć/e /гг'. U odnosu na druge kur’anske oznake za vrijeme ( asr, zemanj, savremeni komentatori Kur’ana izjednačuju 
dehr sa vremenom materijalnog svijeta. To značenje dehra slijede i savremeni zapadni proučavaoci i prevodioci Gazalijevih 




prirodnjaci 26 . 


metaforičan 27 

Prva vrsta - materijalisti. Oni su jedna od najstarijih skupina. Niječu Stvoritelja, Sveznajućeg 
i Svemoćnog Ravnatelja, drže da svijet, ovakav kakav jeste, neprekidno postoji po sebi i bez 
Stvoritelja, te da živa bića neprestano nastaju od sjemena a sjeme od živih bića - tako je bilo i tako će 
dovijeka biti. Oni su nevjernici. 

Druga vrsta - prirodnjaci. Oni su mnogo istraživah prirodni svijet i čudesa životinjskog i 
biljnog carstva, a naročito su uznapredovali u nauci o građi životinjskih organa. U tome su vidjeli 
čudesa stvaranja i plodove mudrosti Boga Uzvišenog, što ih je prinudilo da priznaju Mudrog 
Stvoritelja, upućenog u svrhe i ciljeve stvari. Uostalom, nije ni moguće razotkriti sastav i čudesnu 
svrsishodnost u djelovanju organa a ne doći do nužnog znanja o savršenom rasporedu s kojim ih je 
Stvoritelj dao u tjelesnom sastavu životinja, a naročito čovjeka. 

Ipak, zbog mnogobrojnosti istraživanja prirodnog svijeta, među prirodnjacima se raširilo 
uvjerenje da srazmjemost tjelesnih svojstava snažno utječe na ustrojstvo sposobnosti živih bića. Oni 
su smatrali i da čovjekova sposobnost jednako ovisi o njegovim tjelesnim svojstvima te da nestaje i 
propada s nestankom tjelesnih svojstava. A držali su da se ne može zamisliti povratak nečega čega 
više nema. I došli su dotle da ustvrde kako duša umire i ne vraća se. 

Nijekali su drugi svijet i poricali raj i vatru paklenu, oživljenje i obznanu, sud i obračun, tako 
da, po njihovom mišljenju, ne postoje nagrade za dobra djela niti kazne za grijehe. Pogubili su uzde, 
te su, poput stoke, utonuli u strasti. 

I oni su, također, nevjemici, jer je osnov vjere vjerovanje u Boga i u Sudnji dan, a oni, iako 
vjemju u Boga i Njegova svojstva, niječu Sudnji dan 

Treća vrsta - metafizičari. Oni su se, poput Sokrata, njegovog učenika Platona i Platonovog 
učenika Aristotela, posljednji pojavili među filozofima. 

Aristotel je za njih priredio logiku, razvrstao nauke, napisao ono što nije bilo napisano, doveo 
do zrelosti ono što je u njihovim naukama bilo nezrelo. I svi su oni pobijali prve dvije vrste filozofa, 
matenjaliste i prirodnjake, otkrivajući njihove nedostatke tako da to dmgi nisu morali činiti „А 
poštedio je Bog vjemike borbe" 28 u sukobljavanju s njima. 


djela, pa naziv dehrijun u pravilu prevode sa materijalisti. Toga smo se i mi ovdje držali, premda nam se čini prikladnijim 
doslovnije rješenje Cedomila Veljačića koji, protivno W. M. Wattu, čijim se engleskim prevodom Izbavljenja od zablude 
služi u svom prikazu Gazalijevog djela, dehrijun prevodi sa etemitalisti (Usp. Cedomil Veljačić, Razmeđa azijskih filozofija 
Zagreb 1978, knjiga II, str 367 ) Naziv matenjalisti naime, upućuje na moderni pojam materijalizma što se, kao suprotnost 
idealizmu, u arapskom označava sa madije i istovremeno sugerira primat materijalnog nad vremenskim. Smatra se, međutim, 
da Gazali dehrijama imenuje filozofske sljedbenike Empedokla i Demokrita, a da naučavanje ove dvojice filozofa 
izjednačuje sa njihovim (fragmentarnim) prikazima u Aristotelovom spisu O nebu (Usp. Abdul-Halim Mahmud, El-Munkiz 
min ed-dalal Bejrut 1979, str 94-95) 

26 Prirodnjaci, tabi'ijun tabi'ije. Iz teksta nije lahko zaključiti koje filozofe ili predstavnike kojih filozofskih škola Gazali 
imenuje prirodnjacima. U knjizi Islam v Irane v VII-XV vekah (Leningrad 1966, str 225). I. P. Petruševski ustvrđuje da su to 
"predstavnici eklektričke naturfilozofije koja potječe iz pitagorejstva spojenog sa elementima uzetim iz drugih sistema." 

27 Metafizičari, ilahijun ilahije. Naziv ilahije doslovno, teolozi, dolazi od ilm ilahi - nauka o božanskom, jednog od naziva za 
metafiziku, koji prethodi arapskom obliku latinskog (Boetijevog) oblika grčkog meta tafizika \ njegovom prevodu ma verae 
tabia ili ma bade tabia (ono što je iza fizike/prirode) 

Aristotel je, potom, tako bespoštedno pobijao Platona, Sokrata i metafizičare koji su mu 
prethodili da se svih njih odrekao, iako se ni sam nije oslobodio poročnosti njihovog nevjerovanja i 
drugih novotarija. Stoga treba smatrati nevjemicima i njih i njihove nastavljače među islamskim 
filozofima kao što su Ibn Sina, Farabi i njima slični. Jer, za prenošenje Aristotelovog naučavanja 
nijedan islamski filozof nije zaslužan kao ta dva čovjeka. Ono što su prenijeli dmgi nije lišeno nereda 
i zbrke u kojima se smućuje duh čitaoca, tako da on to ne može razumjeti. A kako pobijati ili 
prihvatati nešto što se ne razumije. Sve ono vjerodostojno što imamo od Aristotelove filozofije, a što 
su prenijeli ta dvojica, može se svesti na tri dijela: 

1. dio zbog kojeg se ona mora smatrati nevjemičkom, 

2. dio zbog kojeg se ona mora smatrati novotarijom u vjeri, i 

3. dio zbog kojeg se ona ne mora iz osnova poricati, pa ćemo ga razmotriti. 

Podjela filozofskih nauka: 

Znaj da se njihove nauke, s obzirom na cilj kojem težimo, dijele u šest skupina: matematičke, 
logičke, prirodne, metafizičke, političke i etičke nauke. 

1. Matematika obuhvata aritmetiku, geometriju i astronomiju, i ničim nije vezana za stvari 
religije, bilo da bi ih poricala, bilo da bi ih potvrđivala. To je nauka o dokazivim stvarima koje se ni 
na koji način ne mogu zanijekati nakon što su razumski primljene i spoznate. 

Ipak, iz nje proizlaze dvije opasnosti. 

Prva je u tome da se onaj ko u nju proniče zadivi njenom tačnošću i očitošću njenih dokaza, i 
zbog toga dođe do lijepog mišljenja o filozofiji te pomisli kako su sve filozofske nauke po jasnoći i 
čvrstoći dokaza poput matematike. Zatim čuje da filozofi ne vjeruju, da poriču Božja svojstva i niječu 
Božji zakon i, slijedeći njih, i sam prestaje vjerovati, govoreći: ,,Da je religija istinita, ona ne bi 
izmakla ljudima koji vladaju tačnim znanjima kakva su u toj nauci!" Pa kada iz pričanja upozna 
njihovo nijekanje i poricanje religije, zaključi da je poricanje i nijekanje religije istina. Koliko sam 
puta vidio čovjeka koji zbog toga, i bez ikakva drugog razloga, odluta od istine! 

Takvom čovjeku može se reći: „Neko ko je upućen u jedno umijeće ne mora biti upućen u 
svako umijeće. Nije nužno da znalac pravne nauke i nauke kelama bude jednako vješt u liječništvu, 
niti neupućenost u nauke razuma nužno znači i neupućenost u gramatiku. U svakom umijeću postoje 
ljudi koji su u njemu dosegnuli visok stupanj savršenstva i uzoritosti a da se nisu oslobodili gluposti i 
neznanja u drugirn oblastima. Rasprave Starih 29 osnivale su se u matematici na dokazima, a u 
metafizici na pretpostavkama, i to može shvatiti samo onaj ko je to iskušao i u to pronikao." 

No kada se to kaže čovjeku koji je dopustio da bude zaveden slijepim oponašanjem, on to 
neće prihvatiti, već će ustrajati u lijepom mišljenju o svim filozofskim naukama, jer ga vodi premoćna 
želja, isprazna hrabrost i sklonost da se pravi pametan. To je velika opasnost i potrebno je upozoriti na 
nju svakoga ko se upušta u te nauke. Iako one nisu vezane za stvari religije, zbog njihovih načela 
čovjek lahko dopadne u zlo i bijedu, i malo je onih koji su se upustili u te nauke a da se nisu udaljili 
od religije i da s njihovih glava nisu spale uzde bogobojaznosti. 

Druga opasnost dolazi od čovjeka iskrenog u islamu, ali neznalice. On misli da religija treba 
pomoći pobijanjem svake nauke koja dolazi od filozofa, pa poriče sve njihove nauke i njih proglašava 
neznalicama. On tako niječe i njihovo objašnjenje pomračenja Sunca i Mjeseca držeći da je sve što 

29 Stari, evail. doslovno prvi. grčki filozofi. 



oni kažu u suprotnosti sa vjerozakonom. Pa kada za to čuje neko ko je pomračenja spoznao pomoću 
jasnog dokaza, taj neće posumnjati u svoj dokaz, ali će povjerovati da je islam zasnovan na neznanju i 
osporavanju neospomog dokaza, te će se uvećati njegova ljubav prema filozofiji i mržnja prema 
islamu. Doista, onaj ko misli da se islamu pomaže pobijanjem matematičkih nauke, čini težak zločin 
prema religiji. 

Riječi su Božjeg Poslanika - Bog mu se smilovao i mir mu podano! - "Sunce i Mjesec su, 
zaista, dva znaka medu znakovima Boga Uzvišenog, i ne pomračuju se zbog nečije smrti ih rođenja. 
Pa kada to vidite, potražite pnbježište u spominjanju Boga Uzvišenog i u namazu!" 30 

U tim riječima nema nijekanja aritmetike zahvaljujući kojoj se na poseban način saznaju 
putanje Sunca i Mjeseca, njihova konjunkcija i njihova opozicija. Sto se pak tiče riječi Božjeg 
Poslanika - blagoslovljen bio! - „Kada se Bog objavljuje nečemu, to Mu se pokorava"', to je dodatak 
koji se ne nalazi u izvornim predajama. 

To je sud o matematičkim naukama i njihovim opasnostima. 

2. Logičkih nauka što se tiče, u njima također ništa nije vezano za religiju, bilo odrečno, bilo 
potvrdno. One su umovanje o načinima dokazivanja i samjeravanja, o uslovima premisa dokaza i 
kakvoći njihova sastavljanja, o uslovima valjanih odrednica i kakvoći njihova poretka. Znanje se 
pojavljuje bilo kao pojam, i tada je put njegovog stjecanja odrednica, bilo kao suđ, i tada je put 
njegovog stjecanja dokaz. U tome nema ničega što bi trebalo pobijati. Naprotiv, time su se u 
dokazivanju služili i mutekelimi i predstavnici spekulativnog mišljenja od kojih se logičari razlikuju 
po navođenju i tehničkim izrazima, te po uvećanosti ishaživanja u spoznavanju i razvrstavanju. 

Primjer za naučavanje logičara je njihov iskaz: Kada se dokaže da svako A jest B, nužno 
slijedi da neko B jest A, ili: Kada se dokaže da je svaki čovjek živo biće, nužno proizlazi da su neka 
živa bića ljudi. Oni to izražavaju i kazujući da se univerzalnoafirmativan iskaz preokreće u 
partikularnoafirmativan iskaz. 

Pa kakva je veza toga i važnih stvari religije, da bi se nijekalo i opovrgavalo logiku? Ako se 
pobija, iz toga proizlazi loše mišljenje logičara ne samo o razumu onoga ko poriče logiku već i o 
njegovoj religiji, jer poricatelj drži da religija počiva na tom pobijanju. 

Istina, u svojoj nauci logičari nisu slobodni od svojevrsne zablude. Oni za dokazivanje 
povezuju uslove za koje se zna da bez iznimke dovode do pouzdanog znanja. Ali, kada konačno dođu 
do ciljeva religije, pokazuju krajnju popustljivost i ne omogućavaju im da svoju vrijednost dokažu 
pomoću tih uslova. 

Ponekad umuje o logici i neko ko je dobro zna i uviđa njenu jasnost pa, misleći da 
nevjemičke postavke počivaju na istim dokazima, pohiti sa nevjerovanjem i prije nego što je stigao do 
metafizičkih nauka. 

Ta opasnost također vodi ka nevjerovanju. 

3. Prirodnih nauka što se tiče, one proučavaju svijet neba, zvijezda koje su na nebu i tijela 
koja su ispod njega, ona prosta - poput vode, zraka, zemlje i vatre, i ona složena - poput životinja, 
biljki i minerala, te njihove promjene, pretvorbe i miješanja. To sliči liječničkom proučavanju 
ljudskog tijela, njegovih glavnih i pomoćnih organa, te uzroka izmjene njegovih tekućina. I kao što 
uslov religije nije poricanje liječništva, njen uslov nije ni poricanje prirodne nauke, osim u određenim 

pitanjima, koja smo naveli u knjizi Nesuvislost filozofa 31 , kojima se u toj nauci treba suprotstavljati. 
Pri bližem razmatranju postaje jasno da su sva ostala svodiva na njih. 

Osnov tih prigovora je da poučavaju da je priroda potčinjena Bogu Uzvišenom, da ona nije 
samodjelatna već da izvršava djelanje svoga Stvoritelja. I Sunce, i Mjesec, i zvijezde, i prirodni 
elementi podložni su Njegovom nalogu. Nijedno od njih ne djela po sebi samome i od sebe samoga. 

4. Metafizičkih nauka što se tiče, u njima su glavne zablude filozofa. Oni nisu sposobni da 
ispune uslove za dokaz koji su sami postavili u logici, i zato postoje mnoga neslaganja rnedu njirna u 
metafizičkim naukama. 

Aristotelovo naučavanje, kako su ga prenijeli Farabi i Ibn Sina, najbliže je islamskom učenju. 

Ipak, sve ono u čemu oni griješe može se svesti na dvadeset osnovnih postavki. Tri su među 
njima takve da se metafizičare zbog njih mora smatrati nevjemicima, a zbog sedamnaest ostalih 
uvoditeljima novotarija. 

Da bih pobio njihova naučavanja u tih dvadeset pitanja, napisao sam knjigu Nesuvislost 
filozofa. Sto se tiče triju postavki kojima se oni suprotstavljaju svim muslimanima, evo šta oni kažu. 

a) Tijela ne oživljuju; nagrada i kazna sljeduje dušama, nagrađivanje i kažnjavanje je 
duhovno, a ne tjelesno. 

Potvrđujući duhovno, oni svakako govore istinu, jer duhovno je također opstojeće, ali lažu 
poričući tjelesno, i tim iskazom niječu vjerozakon. 

b) Oni također kažu " Uzvišeni Bog zna opšte pojmove a ne zna pojedinačne stvari." 

To je otvoreno nevjerovanje jer je istina da " Njegovom znanju ne izmiče ni koliko trun jedan 
ni na nebu ni Zemlji 1,32 

c) Oni kažu da je svijet bespočetan i vječan , a to je postavka koju ne slijedi nijedan 
musliman. 


31 Nesuvislost fllozofa (Tehafut el-telasife) „Velika knjiga protiv filozofa", najvažniji i najpoznatiji Gazalijev spis protiv 
helenske i helenistički inspirirane filozofije u islamu. Djelo ima neprekidan i mnogostran „sopstveni život" u učenim 
muslimanskim krugovima u svim područjima islamskog svijeta. Objavljeno prvi puta 1302/1884 u Kairu, te dvije godine 
kasnije u Bombaju. Uslijedilo više cjelovitih i djelomičnih izdanja koja su priređivali istaknuti zapadni islamolozi te 
mnogobrojna izdanja u Kairu i dva poznata izdanja u Damasku. Prevedeno na hebrejski, latinski dva puta, turski, engleski i 
djelomično na francuski, njemački, španjolski. 

Opsežan i jednako poznat odgovor na Nesuvislost fHozofa napisao je Ibn Rušd pod naslovom Nesuvislost nesuvislosti 
(Tehafut et tehafut). U prevodu Daniela Bučana, koji je izdanje opremio iscrpnim predgovorom i višejezičnim rječnikom 
termina, djelo Nesuvislost nesuvislosti je objavljeno na našem jeziku (Zagreb 1988) kao prvo opsežnije djelo iz filozofskog 
nasljeđa klasičnog islama koje se u cjelosti pojavilo na srpskohrvatskom. (Ovom prevodu prethodilo je cjelovito i kritičko 
srpskohrvatsko izdanje manjeg i jednako slavnog djela Ibn Tufejla Živi sin Budnoga u prevodu, sa bilješkama i pogovorom 
Tarika Haverića, Sarajevo 1985 ) Na inicijativu Mehmeda II Fatiha, dvojica osmanskih teologa, Alaudin Tusi (887/1482) i 
Hodža-zade Brusevi (893/1488) napisali su nove Nesuvistosti filozofa. Ti njihovi također opsežni traktati na temu Gazalijeve 
i Ibn Rušdove rasprave nisu jednako primljeni. Hodža-zadeovo djelo je ocijenjeno kao bolji teološki odgovor na Ibn 
Rušdovu odbranu filozofije te je vrlo brzo steklo i do naših dana sačuvalo ugled "trećeg Tehafuta". U novije doba međutim 
započelo je šire otkrivanje i kritičko procjenjivanje i Tusijevog djela. 

Što se tiče ostalog njihovog nijekanja Božijih svojstava i tvrdnje da Bog zna po biti a ne po 
znanju nadodanom biti, i tome sličnog, njihovoje učenje blisko naučavanju mutezilija 33 , a mutezilije 
zbog toga ne treba smatrati nevjernicima. 

U knjizi Mjerilo razlikovanja islama i krivovjerja 34 razjasnio sam neispravnost mišljenja 
onoga ko odmah proglašava nevjemičkim sve ono što se ne slaže s njegovim učenjem. 

5. Političkih nauka što se tiče, cjelokupno raspravljanje filozofa tu se svodi na valjana pravila 
o svjetovnim stvarima i dobroj vlasti, i oni ih preuzimaju iz Božjih knjiga objavljenih po 
vjerovjesnicima i iz vladanja naslijeđenog od ranijih vjerovjesnika. 

6. Etičkih nauka što se tiče, raspravljanje filozofa tu se u cjelosti svodi na povezivanje 
svojstava u karaktera duže, navođenje njihovih rodova i vrsta, te načina njenog odgajanja i 
samosavlađivanja. Filozofi su to preuzeli iz besjeda sufija, pobožnih ljudi koji ustrajno spominju Boga 
Uzvišenog, suprotstavljaju se strastima i slijede put prema Bogu Uzvišenom, uzdržavajući se od 
ovosvjetskih užitaka. 

U svojim nastojanjima sufije su otkrili karakter duše, njene nedostatke i opasnosti do kojih 
rnogu dovesti njena djelovanja, i to su obznanili, a filozofi su to preuzeli i uključili u svoje rasprave 
kako bi tim uljepšanjem prikrili vlastite zablude i pospješili njihovo širenje. 

U njihovom vremenu, kao i u svakom vremenu, postojala je skupina ljudi pobožnih, bez kojih 
Bog - slavljen je On! - nikada ne ostavlja svijet. Oni su stupovi Zemlje, kao što se prenosi u predaji u 
kojoj Muhammed - Bog mu se smilovao i mir rnu podano! - kaže: „Zbog njih vi dobijate kišu, zbog 
njih vi dobijate opskrbu, a od njih su bih Drugovi iz Pećine." 35 Prema onome što se u Kur'anu govori o 
Drugovima iz Pećine, oni su živjeli u ranijim vremenima. 36 


33 Mutezilije, mu'tezila. Predstavnici naučavanja koje nastaje tokom prve polovine drugog stoljeća islama u Basri i odatle se 
naglo širi u krugovima „kultivirane muslimanske elite", kao prvi pokret strogo intelektualnog usmjerenja u islamu. Jedno 
vrijeme učenje mutezilija se nametnulo kao službeno učenje u islamu, no prekomjema racionalizacija islamskog nauka i 
agresivnost s kojom su mutezilije na njoj nastojali, izazvali su protiv njih ne samo predstavnike radikalnog muslimanskog 
tradicionalizma već i široko mnoštvo "umjerenih" muslimana, koji su bili privrženi jednostavnoj vjeri i njenom živom 
iskustvu. Između važnih teoloških pitanja, u kojima su se mutezilije razilazili sa tradicionalnim naučavanjima, pitanje 
ne/stvorenosti Kur'ana imalo je odlučnu važnost, pa se rasprave o njemu u klasičnom islamu dovode u analogan odnos sa 
raspravama o dvije prirode Isusa Hrista u hrišćanstvu. 

Po tradicionalnom određenju njihova učenja, mutezilije se karakterizira/lo kao predstavnike „slobodnog mislilaštva" i 
zastupnike helenističkog racionalizma. Međutim, u novije vnjeme osjetno je korigirana klasična ocjena uloge i prinosa 
mutezilija intelektualnom živoht muslimana i duhovnoj izobrazbi islamskog nauka u prvim stoljećima islama. Umjesto 
njihova podvođenja pod ulogu „advokata helenističkog racionalizma", ističe se njihov odlučni doprinos u intelektualnoj 
odbrani islama od spoljašnjih izazova koji su dolazili prvenstveno od manihejstva, gnosticizma i klasičnih materijalističkih 
učenja (Sire, Fazlur Rahman, Duh islama, str. 131-5,Henry Corbin, Historija islamskeJtlozofije, str 98-104.) 

34 Mjerilo razlikovanja islama i krivovjerja (Fejsal et-tefrika bejne el-islam ve ez-zindika). Objavljeno u Bombaju 1866, i 
potom u Kairu više puta. Prevedeno na njemački i Spanjolski. 

35 Usp. bilješku 9 

36 Drugovi iz Pećine, Ashab el-kehf su spavači o kojima se govon u 18 suri Kur'ana. To su mladići koji su izbjegli vjerski 
progon i Bog Uzvišeni ih je uspavao u jednoj pećini. Spavali su 309 godina i onda su probuđeni. Kur'an ne otknva njihov 
broj, već se kaže da Uzvišeni Bog zna da h ih je bilo trojica, petorica ili sedmorica. Kaže se da je sa njima bio njihov pas, i 
da je nakon njihovog buđenja na ulazu u pećinu sagrađena bogomolja. Prevodilac Kur'ana Besim Korkut navodi, u bilješci 
uz prevod ovog mjesta, da se ne zna gdje je pećina, te da su, prema mišljenju islamskih teologa, ti mladi ljudi bili Jevreji, 
koji su se ispred rimskih progona povukli u pećinu jedno stoljeće prije početka hrišćanske ere ( Kuran s prevodom str. 618). 
Sarajevski Ijetopisac iz osamnaestog stoljeća, Mula Mustafa Baieskija, u svom ljetopisu bilježi, držeći se popularnih historija 
koje započinju sa „stvaranjem svijeta", da su se Drugovi iz Pećine pojavili 6036 godine, to jest 108 godina pnje rođenja 
Muhammeda - Bog mu se smilovao i mir mu podario! (Bašeskija, Ljetopis Sarajevo 1987, str. 420). Između kur'anskog 
kazivanja o Dmgovima iz Pećine, te na njemu temeljenog muslimanskog pripovijedanja o tom događaju, i hrišćanske 




Filozofi su u svoje knjige uvrstili riječi vjerovjesnika i kazivanja sufija, i iz tog miješanja 
potječu dvije opasnosti: 

- opasnost za onoga ko to prihvata, 

- opasnost za onoga ko to odbija. 

Što se tiče opasnosti odbacivanja, ona je velika. Jer, ljudi slabog duha misle da te riječi, pošto 
su zapisane u knjigama filozofa i izmiješane s njihovim neistinama, treba zanemariti i ne spominjati, 
štaviše, da treba osuditi svakog onog ko ih navodi. Kako su ih oni prvi puta čuli od filozofa, zbog 
slabosti svoga duha zaključili su da su te riječi neistinite, jer je lažov onaj od koga su ih čuli. 

To naliči držanju čovjeka koji čuje od hrišćamna iskaz. „Nema božanstva osima Boga, Isa je 
Božji poslanik!" 37 , pa to zaniječe, govoreći „То je iskaz hrišćanina!" i ne zadrži se na tome zašto je 
hrišćanin za njega nevjemik, zbog tog iskaza ih zbog nijekanja vjerovjesništva Muhammeda - Bog ga 
blagoslovio! Ako je hrišćanin nevjemik samo zbog tog nijekanja, ne treba rnu protusloviti u onome u 
čemu nije nevjemik, a što je istinito po sebi neovisno o tome da li je također istinito i za hrišćanina 38 . 
Ali, to je običaj ljudi slabog rasuđivanja, oni raspoznaju istinu po ljudima, a ne ljude po istini. 

Uman čovjek slijedi riječi vođe medu imamima, Alije ibn Ebi Taliba - Bog bio zadovoljan 
njime! - koji je rekao: 

,,Ne raspoznaji istinu prema ljudima, već spoznaj istinu pa ćeš raspoznati one koji joj 
pripadaju." 

Uman čovjek spoznaje istinu, potom proniče u bit nekog iskaza, pa ako je istinit, prihvata ga 
ne obazimći se na to da li potječe od lažljivca ili istinoljubiva čovjeka. Štaviše, on nastoji iznaći istinu 
i u iskazima zabludjelih ljudi, znajući da je i zlato sakriveno u običnoj zemlji. 

Mjenjač koji je siguran u svoju sposobnost razlikovanja neće biti na šteti kada zavuče ruku u 
vreću krivotvoritelja, jer će odvojiti čisto zlato od krivotvorine i lažnog novca. Pa ipak, on se ne 
usuđuje mijenjati nešto ni seoskom prevarantu prije nego što to provjeri. Podalje od morske obale drži 
se neplivača, a ne plivača; djetetu, a ne iskusnom krotitelju, zabranjuje se da dira zmiju. 

Života mi moga, ukoliko je to moguće, treba u potpunosti onemogućiti čitanje knjiga 
zabludjelih pisaca - zato što kod većine ljudi prevladava mnijenje o sebi samima kao osobama visoke 
sposobnosti i iskustva, savršenog rasuđivanja u razlikovanju istine od laži, pravog puta od puta 


legende, čiju najpoznatiju verziju sadrži srednjovjekovna hagiografska zbirka Legenda aurea postoje neslaganja oko broja 
spavača i u broju godina koje su prespavali U hnšćanskoj legendi se ne pojavljuje samo njihov određen broj, to jest, da ih je 
bilo sedmorica, već se spominju i njihova imena, i navodi se da su spavali 372 godine. 

37 Šehada (šehadet), to jest, fonnula svjedočenja/ispovijedanja pripadnosti islamu, glasi "Nema božanstva osim Boga, 
Muhammed je Božji poslanik!" Zamjena Muhammeda sa Isaom (Isusom)- Bog im se smilovao! - nije, kako se to iz nastavka 
vidi, svetogrdna, nije je Gazalijeva figura. Zamjenjivanje Muhammeda sa drugim Božjim poslanikom, u pravilu sa 
lbrahimom (Abrahamom) - Blagoslovio ih Bog! - često je u arapskim historijskim romanima koji opisuju događaje i sudbine 
junaka iz predislamskih vremena. Uočeno je, međutim, da to zamjenjivanje ne ide za "muslimanskim svojatanjem proroka", 
već da se i na taj način pokaže islamsko jedinstvo vjerovjesništva u kojem nema razlike između Božjih poslanika. 

38 Za Gazalija je, jednako kao i za dmge muslimanske teologe i pisce, hrišćansko nepriznavanje vjerovjesništva Muhammeda 
- Bog mu mir podano! - dmgi od dva elementa hrišćanskog krivovjerja. Pivi elemenat je ispovijedanje Trojstva. Izvjesno je, 
međutim, da je preko Gazalijevog odjela ostvaren jedan od najvjerodostojnijih i najplodonosnijih kontakata klasične 
islamske teologije sa hrišćanstvom i, potom, srednjovjekovne zapadne hrišćanske teologije sa islamom. U Historiji Arapa 
(Sarajevo 1967, str. 393) Philip K. Hitti ustvrduje da je Gazali "od svih muslimanskih mislilaca bio najbliži hrićanskom 
učenju." 



zablude. A oni, čak i ako su sigumi od opasnosti o kojoj smo govorili, ne mogu izbjeći opasnost koju 
ćemo sada iznijeti. 


Jedna skupina ljudi bez čvrstog oslonca u tajnama nauka, ljudi prikraćenih za proniknuće 
krajnjih ciljeva naučavanja, prigovorila mi je zbog nekih iskaza u djelima u kojima sam pisao o 
tajnama religijskih nauka, tvrdeći da sam te iskaze preuzeo od Starih. premda su neki od njih moje 
izvorne misli - a nije nemoguće da jedno kopito stane u trag dmgog kopita - druge se nalaze u 
vjerozakonskim djelima, a većina po značenju potječe iz knjiga sufija. 

Dopustimo, ipak, da se ti iskazi nalaze samo u djelima starih filozofa. Ako su oni razumljivi 
po sebi, ako su potkrijepljeni dokazom i ako nisu u suprotnosti sa Kur'anom i sunetom, zašto ih treba 
odbaciti i osporiti" 

Otvorimo li tome vrata i stignemo li dotle da odbacujemo svaku istinu koju je prije nas iznio 
čovjek do kojeg ne držimo, morat ćemo odbaciti mnogo toga istinitog. Tako bismo morali odbaciti 
pojedine kur'anske ajete i predaje Božjeg Poslanika, pripovijesti predaka i kazivanja mudraca i sufija, 
jer ih pisac Poslanica Vjemih prijatelja 39 navodi u svom djelu, kako bi njima potvrdio svoju neistinu 
i pomogao da je prihvate srca nerazumnih. A to bi dovelo do toga da zabludjeli uzmu istinu iz naših 
mku i da polažu pravo na nju u svojim spisima. 

Najmanje što se može zahtijevati od učena čovjeka jest da se razlikuje od neznalice, i da mu 
se ne gadi med čak i ako ga nade u posudi sakupljača krvi, jer dobro zna da ta posuda ne mijenja u 
bitnome svojstvo meda. Uobičajeno gađenje razjašnjava se neznanjem čovjeka koji je zaveden time 
što je posuda napravljena za sakupljanje nečiste krvi, pa misli da je krv nečista po posudi, a ne zna da 
je nečistoća svojstvena samoj krvi. Kako med nema to svojstvo, neće ga steći ni ako se nalazi u toj 
posudi, pa ga zato ne treba ni držati nečistim. 

To je glupa zabluda, ali ona prevladava kod mnogih ljudi Kakav god iskaz da navedeš, 
pripišeš li ga čovjeku o kojem imaju lijepo mišljenje, oni će ga prihvatiti makar bio neistinit, a ako ga 
piipišeš osobi kojoj prigovaraju, zanijekat će ga makar bio istinit. Oni uvijek raspoznaju istinu po 
ljudima, a ne ljude po istini, i to je teška zabluda. 

Eto, u tome je opasnost odbacivanja. 

Opasnost od prihvatanja: 

Ako neko promotri knjige filozofa, kao što su Poslanice Vjemih prijatelja i dmge, pa vidi 
kako su u njihova raspravljanja uvrštene mudrosti vjerovjesnika i riječi sufija, možda će ih odobriti, 
prihvatiti i povjerovati im, te pohitati da prihvati zablude koje su s njima smiješane, sve zbog lijepog 
mišljenja koje je proizašlo iz onoga što je vidio i odobrio A to je već postupno upadanje u zabludu. 

Da bismo se osigurali od te opasnosti nužno je spriječiti čitanje njihovih knjiga, jer su u njima 
sadržani vjerolomstvo i krivotvorine. Kao što je potrebno lošeg plivača držati podalje od klizavih 


39 Pisac Poslanica Vjernih prijatelja. Zapravo, pisci poslanica koje čine prvu enciklopediju u islamskom svijetu. Živjeli su 
u Basri u 4/10 stoljeću i bili okupljeni u tajni filozofski savez Vjerni prijatelj (Ihvan es-safa). Njihova enciklopedija je 
zbirka od pedeset i jedne (ili dvije) opsežne i sistematične rasprave u kojima su uznastojali okupiti i sređeno prikazati 
tadašnja znanja muslimana, odnosno, znanja iz svih oblasti intelektualnog života muslimana. U četiri velike tematske cjeline 
obrađene su, između ostalog, različite teme iz matematike, logike, geografije, astronomije, geometrije, muzike, astrologije, 
fizike, meteorologije, antroologije, jezikoslovlja, filozofije, etike, psihologije, teologije, politike, historije, religije. S jedne 
strane, naglašeni neopitagorejski utjecaj, i, s druge strane, određene crte ismailijskog ezoterizma u raspravama Vjernih 
prijatelja, vjerovatno su glavni razlog Gazalijevog krajnje nepovoljnog suda o njima (Šire o Vjernim prijateljima i 
njihovoj enciklopediji, Enes Kanć, Neki aspekti enciklopedije Ihvanu-safa, Sarajevo, 1986.) 



obala, potrebno je zaštititi ljude od čitanja tih knjiga. I kao što je potrebno dijete držati podalje od 
zmije, treba ljude zaštititi od slušanja tih zbrkanih raspravljanja. 

Učen čovjek treba da je poput vještog krotitelja kada ovaj sam uzima zmiju. Krotitelj 
razlučuje protivotrov i otrov, izvlači protivotrov i poništava otrov. Ni učen čovjek ne treba da 
uskraćuje protivotrov onome kome je potreban. On treba da je i poput pronicljivog mjenjača novca 
kada ovaj stavlja ruku u vreću krivotvoritelja. Mjenjač vadi čisto zlato a odbacuje krivotvorene i lažni 
novac, i ne treba da škrtari dajući ga onome kome je potreban. 

Čovjeku kome treba zmijski protivotrov, a prema njemu osjeti gađenje kada sazna da je 
izvučen iz zmije koja luči otrov, nužno je to razjasniti. 

Siromahu kome je neophodan novac a koji odbija da ga uzme, jer dolazi iz vreće 
krivotvoritelja, nužno je ukazati da je njegovo odbijanje posljedica pukog neznanja i uzrok što ostaje 
bez koristi koju traži. Nakraju, treba mu objasniti da ni najveća međusobna blizina izvomog i 
krivotvorenog ne može učiniti izvomo krivotvorenim, kao što ne može učiniti istinu neistinom a 
neistinu istinom. 

Eto toliko sam htio reći o opasnostima i zlu koje dolazi od filozofije. 

UČENJE TALIMIJA INJIHOVA ŠTETNOST 

Nakon što sam završio s naukom filozofije, njenim proučavanjem, razumijevanjem i 
razobličavanjem onoga što je u njoj lažno, shvatio sam da ni ona ne ispunjava u potpunosti ono što 
obećava i da razum nije sposoban obuhvatiti sva pitanja i odgonetnuti sve zagonetke. 

Tada su se pojavili najistaknutiji talimije i raširili medu ljudima svoju priču o spoznaji stvari 
koju daje imam, nepogrešiv i postojan u istini. I namislio sam da istražim njihova kazivanja kako bi se 
rasvijetlilo što je u njihovim spisima. 

Dogodilo se, međutim, da mi stigne strogi nalog od halife da napišem djelo u kojem bi se 
razotkrilo što je uistinu njihovo učenje. Tome nisam mogao izmaći; poticaj izvana nadodao se mojoj 
unutamjoj pobudi, i počeo sam istraživati njihove spise i sabirati njihova kazivanja. 

Do mene su već ranije stigla neka kazivanja talimija. Ona su potjecala od savremenih 
predstavnika učenja o podučavanju od nepogrešivog imama i nisu bila vjema putu koji su zastupali 
njegovi utemeljitelji. Sakupio sam ta kazivanja, uspostavio među njima čvrst poredak, podvrgao ih 
provjeri usporedbom - i dao potpune odgovore na njih. Tada su mi neki ljudi s puta istine predbacili 
da sam pretjerao učvršćujući dokaze talimija. Govorili su: 

„Radio si za njih! Oni sami nikada ne bi mogli sebi pomoći pred nejasnoćama svoga učenja, 
da ga ti nisi ustanovio i priredio." 

Taj prigovor nije bez osnova. 

Kada je Ahmed ibn Hanbel 40 predbacio Harisu Muhasibiju 41 - Bog irn se smilovao! - zbog 
njegovog pisanja protiv mutezilija, i Haris mu rekao: „Pobijanje novotarija je najstroža vjerska 

40 Ahmed ibn Hanbel (241/855), proslavljeni protivnik mutezilija, utemeljitelj pravne škole najradikalnijeg tradicijskog 
usmjerenja i najoštrije suprotstavljene slobodnom osobnom rasuđivanju. Hanbebjska škola danas prevbdava u centralnoj i 
sjevernoj Arabiji. 

41 Ebu Haris el-Muhasibi (243/857), prvi istaknuti predstavnik "bagdadske škole tesavufa". Posebno nastojao na moralnom 
pročiićenju i dinamiziranju sufijske spoznaje. 




dužnost!", Ahmed je uzvratio: „Dakako! Ali ti si prvo iznio njihovu zabludu, pa si tek onda odgovorio 
na nju. Zbog čega si siguran da se neće javiti sumnja kod onoga ko to preuzme s razumijevanjem, a ne 
osvrne se na tvoj odgovor, ili se pak zamisli nad tvojim odgovorom, ali ga ne uspije u bitnome 
razumjeti?" 

Ibn Hanbelov prigovor je opravdan, ali - kada se radi o zabludi koja nije raširena. Odgovor na 
nju je nužan, a na nju je moguće odgovoriti nakon što se ona iznese. 

Nema potrebe da neko drugi razrađuje zabludu talimija koju oni sami nisu iznijeli. Ja to sam 
nisam učinio. Naprotiv, tu zabludu sam čuo od jednog mog prijatelja, koji se sa mnom razišao nakon 
što se pridružio njima i počeo zagovarati njihovo učenje. Ispričao je da talimije ismijavaju pisce djela 
u kojima se pobija njihovo učenja, jer da ti pisci ništa ne razumiju od njihovog obrazloženja. Zatim je 
iznio to obrazloženje kako ga oni izlažu. Nisam za sebe želio da oni pomisle o meni kako sam i ja 
zanemario njihovo izvorno obrazloženje, pa sam ga iznio, a da ne bi pomislili kako sam ga čuo ali ga 
nisam razumio, iznio sam ga u vjerodostojnom obliku. Moj cilj je bio da predstavim njihovu zabludu 
koliko god je to moguće, a zatim da jasno pokažem njenu štetnost. Iz toga je proizašlo da oni ništa ne 
nude, i da njihovo raspravljanje nema vrijednosti. 

I sigumo se ta novotarija, slaba kakva jest, ne bi raširila do tog stupnja bez pomoći ljudi 
istinoljubivih ali neznalica. Gorljiva revnost onih koji podržavaju istinu vodila ih je u dugotrajno 
sporenje sa talimijama o pretpostavkama njihovog naučavanja i tome da ih pobijaju u svemu onome 
što su oni govorili; osporavali su i dokaz o podučavanju i učitelju, a talimije naučavaju da nije valjano 
poučavanje od bilo kakvog učitelja, već samo od nepogrešivog učitelja. Pa se u toj raspravi obznanilo 
obrazloženje talimija kao očevidan dokaz o podučavanju i učitelju, a govor njihovih osporavatelja 
pokazao se slabim. To je dovelo u zabludu neke ljude te su u tome vidjeli snagu učenja talimija i 
slabost u učenju onih koji su ih pobijah. Ti ljudi nisu uvidjeli da je to slabost branilaca istine i njihovo 
nepoznavanje puta koji vodi istini. Jer, tačno je da imamo potrebu za učiteljem, i to nepogrešivim 
učiteljem. Ali, naš nepogrešivi učitelj je Muhammed - Bog mu se smilovao i mir mu podario! 

Ako talimije kažu: „Оп je mrtav", odgovorićemo: „Vaš učitelj je skriven." 

Oni mogu reći: „Naš učitelj je podučio propovjednike i razaslao ih po zemljama, i on očekuje 
njihov povratak ako se među njima pojave neslaganja ili se suoče s kakvim nejasnoćama." Mi ćemo 
uzvratiti: „Naš učitelj je također podučio propovjednike i razaslao ih po zemljama. No on je poduku 
dovršio, kao što je rekao Uzvišeni Bog: 'Sada sam vam vjeru vašu dovršio i blagodat svoju prema 
vama upotpunio.' 42 A od trenutka kada je učenje dovršeno, smrt učitelja ne izaziva štetu, kao što je ne 
izaziva ni njegova odsutnost." 

Preostaje njihovo pitanje: „Како ćete suditi o onome o čemu niste prethodno čuli? Po tekstu, 
za koji niste čuli, ih po slobodnom tumačenju 43 , ili po vlastitom mišljenju, što je izvor neslaganja?" 
Odgovorićemo: „Cinićemo ono što je učinio Muaz, kada ga je Božji Poslanik - Bog ga blagoslovio i 


42 Kur'an, 5, 3. 

43 Slobodno tumačenje, idžtihad Riječ idžtihad izvomo znači tmditi se, nastojati. U pravnoj i drugim naukama islama znači 
slobodni osobni napor na rješavanju onog religijskog pitanja do čijeg se punovažnog i opštepoznatog rješenja nije došlo, a 
ono se ne može postići izravnim obraćanjem na Kur'an i hadis, kao i onog pitanja koje je već riješeno, ali okolnosti u kojima 
se postavlja ne dopuštaju pronalaženje i/ili primjenjivanje autoritativnog rješenja. U klasičnom razdoblju islama pitanje 
slobodnog osobnog tumačenja bilo je jedan od važnih motiva razlikovanja kako medu pravnim tako i među teološkim 
školama U postklasičnom razdoblju pitanje idžitihada je osjetno zagašeno prevladavajućim mnijenjem da je pravno-teološka 
formulacija islama i islamske prakse života u cjelosti izvršena i dovršena, te da su „vrata idžtihada" „zatvorena". U novije 
doba, pitanje idžtihada je aktualizirano na različitim razinama islamske obnove i muslimanskog modernizma (Sire o 
teorijskim i povijesnim aspektima idžtihada. Seid Ramadan, Islamsko pravo, Sarajevo 1984. str. 62-71, Muhamed Ikbal, 
Obnova vjerske misli u islamu, Sarajevo 1979,str 110-114). 



mir rnu podario! - uputio u Jemen. 44 Sudićemo po tekstu ako se to nalazi u tekstu, a ako se ne nalazi, 
potrudićemo se da do suda dođemo slobodnim tumačenjem. Dakle, upravo onako kako to čine njihovi 
propovjednici kada napuste svog imama i odu u daleke zemlje, i kada nisu u mogućnosti da sude po 
tekstu. Ograničeni tekstovi ne mogu obuhvatiti beskonačan broj određenih slučajeva, a u svakom 
pojedinačnom slučaju nije moguće vraćati se u grad gdje je imam. Osim toga, nije isključeno da onaj 
koji je propovjednika poslao na put umre dok on svlada tu daljinu i vrati se, pa tako ne bude nikakve 
koristi od putovanja. 

Ako neko posumnja u srnjer okretanja u namazu 45 , preostaje mu samo da se osloni na 
slobodno rasuđivanje. Ako poduzme putovanje u grad u kojem se nalazi imam, da bi saznao kamo se 
treba okrenuti, propustiće vrijeme namaza. Stoga je dozvoljeno da se čovjek u namazu okrene u 
srnjeru koji nije smjer Kible, ali je iznađen vlastitim rasuđivanjem." 

Rečeno je: „Onome koji pogriješi u vlastitom rasuđivanju pripada jedna nagrada, a onome 
koji bude u pravu pripadaju dvije." 

Spomenimo primjer obaveznog davanja siromahu. Moguće je da onaj koji daje, slijedeći 
vlastito rasuđivanje, misli za nekoga da je siromašan, a ovaj je zapravo bogataš koji brižljivo taji svoj 
imetak. Davalac neće biti prekoren zato što je pogriješio, jer mu se ne zamjera na onome što je 
posljedica njegovog slobodnog rasuđivanja. 

Ako bi pak talimija rekao: „Mišljenje tog čovjeka vrijedi kao i mišljenje njegovog 
protivnika", kazaćemo: „Оп je dužan slijediti vlastito mišljenje, kao što je onaj koji prosuđuje pravac 
okretanja u namazu dužan slijediti vlastiti sud makar protuslovio drugima." 

Kaže li pak: „Oponašatelj slijedi Ebu Hanifu 46 ili Šafija 47 - Bog im se smilovao! - pa čak i 
druge", mi ćemo reći: „А kako da postupi oponašatelj koji je u sumnji oko smjera okretanja u namazu, 
kad se u tome ne slažu oni koji to prosuđuju?" Na to on može primijetiti: „Oponašatelj onda ima 
pravo na osobno rasuđivanje u saznavanju najboljeg poznavaoca znakova za pravilno okretanje u 
namazu; on će slijediti vlastito rasuđivanje, i tako je uopšte s učenjima." 

Oslanjanje ljudi na vlastito rasuđivanje je nužno, jer i vjerovjesnici i imami, koji irnaju 
znanje, ponekad pogiiješe. No rekao je Božji Poslanik - Bog ga blagoslovio! -: „Ја sudim po 
vidljivom, a Bog upravlja nevidljivim." 48 To jest, ja sudim po preovlađujućem mišljenju dobijenom 
od svjedoka, a moguće je da oni pogriješe. Ni vjerovjesnici, dakle, nemaju načina da se potpuno 
osiguraju od pogreške u slučajevima koji zahtijevaju osobna rasuđivanja, pa kako da mi to želimo!? 

Talimije tada mogu postaviti dva pitanja. 

44 Muaz ibn Džebel je bio postavljen za sudiju u Jemenu, i prije njegovog polaska, božji Poslanik ga je upitao: „Ро čemu ćeš 
suditi?" On je odgovorio. Po onome što je u božjoj Rnjizi." A ako tu ništa ne nađeš?" „Ро onome što je u sunetu Božjeg 
Poslanika." „А ako ni tu ništa ne nadeš?" „Tada ću se potruditi da sudim po vlastitom mišljenju." Pa je rekao božji Poslanik. 
„Hvala Bogu koji je uputio poslanika Njegovog Poslanika onome s čime je zadovoljan Njegov Poslanik." (Prema. Abdul- 
Halim Mahmud, El-munkiz min ed-dalal str. 116, Seid Ramadan. Islamskopravo. str. 62.) 

45 Jedan od uslova namaza je okrenutost prema Kibli, to jest, prema Kabi u Meki. 

46 Ebu Hanife Numan ibn Sabit (150/767), utemeljitelj škole u islamskom pravu koja se ističe cijenjenjem osobnog 
rasuđivanja i analogije, te se karakterizira kao „najgipkija pravna škola." Skola Ebu Hanife danas prevladava u turskoj, indo- 
pakistanskoj i kineskoj "zoni" islama, te u Donjem Egiptu. Muslimani u Jugoslaviji slijede ovu školu. 

47 Muhamed ibn Idris eš-Šafii (204/820), utemeljitelj pravne škole koja se naglašeno oslanja na hadis. Šafijska škola danas je 
raširena među muslimanima istočne Arabije, Indonezije, južne i istočne Afnke. 

48 Usp. bilješku 9. 



Prvo je: „Ако je vlastito rasuđivanje valjano u svim slučajevima koji iziskuju prosuđivanje, a 
nije valjano u slučajevima koji se tiču temelja vjerovanja, jer tu pogreška nije dopuštena, kakav je 
postupak za takve slučajeve?" Odgovorićemo: „Temelji vjerovanja su sadržani u Knjizi i sunetu. A za 
spome tačke koje preostaju, spoznaju istine osigurava njihovo samjeranje ispravnim mjerilom. To je 
zapravo skup mjerila što ih Uzvišeni Bog daje u svojoj Knjizi. Ima ih pet i izložio sam ih u djelu 
Ispravno mjerilo. 1,49 

Kaže li: „Tvoji protivnici se ne slažu s tobom o tom mjerilu", uzvratiću: ,,Ne može se 
predstaviti da neko shvati to mjerilo pa da se onda o njemu mišljenja raziđu, te nije moguće da se s 
tim ne slože talimije, jer sam ga izveo iz Kur'ana i Kur'an me tome podučio. S njim moraju biti 
saglasni i logičari, jer udovoljava uslovima logičkog mišljenja i ne protuslovi im, a i mutekelimi, jer 
se slaže s njihovim naučavanjem o teorijskom dokazivanju pomoću koga oni u svojim dijalektičkim 
raspravljanjima spoznaju istinu." 

Primijeti li: „Ако posjeduješ odgovarajuće mjerilo, zašto ne ukloniš neslaganja medu 
ljudima?", reći ću: ,,Da su me saslušali, uklonio bih neslaganja među njima. U djelu Ispravno mjerilo 
iznio sam način prevladavanja neslaganja; promisli ga i znaćeš da je istinit i da uklanja neslaganja u 
potpunosti kada rnu se priklonimo. Ali, nisu mu se svi priklonili. Jedna skupina me saslušala, i 
uklonio sam neslaganja među njima. Međutim, tvoj imam želi ukinuti razilaženja među njima mada 
ga oni ne slušaju. Zašto dosad nije u tome uspio? Zašto nije otklonio neslaganja Alija - blagoslovio ga 
Uzvišeni Bog!; a on je prvi među imamima? Vjeruje li tvoj imam da je sposoban da ljude prinudi da 
ga slušaju? Zašto ih dosad nije prinudio? I do kojeg dana je to odložio? I uopšte, je li svojim pozivom 
išta postigao kod ljudi osim uvećanja neslaganja i umnožavanja protivnika? Istina je, treba se bojati 
neslaganja koje dovodi do proljevanja krvi, razaranja gradova, osiroćenja djece, zatvaranja puteva, 
pljačkanja dobara! A zahvaljujući vašem 'blagoslovljenom ukidanju neslaganja' u svijetu se dogodilo 
nešto nečuveno." 

Ako pak talimija kaže: „Tvrdiš da uklanjaš neslaganje među ljudima. Međutim, čovjek koji se 
dvoumi između suprotstavljenih učenja i sučeljenih razlika nije prinuđen da sluša tebe radije nego 
tvog protivnika. Većina protivnika ne slaže se s tobom, a nema razlike između tebe i tvojih 
protivnika." To je njihovo drugo pitanje. 

Odgovaram: „Тај prigovor prije svega okreće se protiv tebe. Kada ti pozoveš sebi čovjeka 
koji se dvoumi da prihvati tvoje gledanje, on će ti reći: 'Većina učenih ljudi ne slaže se s tobom!' Htio 
bih znati šta ćeš mu odgovoriti! Ako odgovoriš rekavši: 'Na mog imama je ukazano u tekstu!', ko će ti 
povjerovati na osnovu teksta koji nije čuo od Božjeg Poslanika!? Tim prije što će tvoj poziv slušati u 
isto vrijeme kad i riječi učenjaka koji govore da je to tvoja izmišljotina i tvoja laž. 

Dopustimo da se taj neodlučni čovjek saglasi s tobom oko teksta, ali se dvoumi oko temelja 
vjerovjesništva, pa kaže: 'Dozvoljavam da tvoj imam pribjegne Isaovom čudu u svom dokazivanju, i 
kaže: 'Dokaz da govorim istinu je to što ću oživiti tvog oca!', te ga oživi i kaže da je ispunio ono stoje 
obećao. Kako da znam da je istinito ono što je govorio?' Na osnovu takvog čuda svi ljudi nisu 
spoznali da Isa - Bog rnu se smilovao! - govori istinu. Staviše, to je jedno teško pitanje koje se može 
rješavati samo tanahnom razumskom spekulacijom. A za tebe razumska spekulacija nije pouzdana. 
Priznati pak čudo kao dokaz istinitosti može samo onaj ko poznaje magiju i razliku između nje i 
poslaničkog čudotvorstva, i ko zna da Bog u tom trenutku ne zavodi svoje robove - a dobro je znano 
kako je teško naći odgovor na pitanje odvođenja u zabludu! Kako ćeš ti sve to riješiti? Tvoj imam nije 
u prednosti u odnosu na svoga protivnika." On se vraća spekulativnom dokazu koji je zanijekao, i koji 
nudi njegov protivnik, ali jasnije; taj se prigovor, dakle, okreće protiv njih takvom snagom da ne bi 
rnogli na njega odgovoriti ni kada bi se svi sakupili, od prvog do posljednjeg. 

49 Ispravno injerilo (El-kistas el-mustekim). Jedno od najpopularnijih Gazahjevih djela. Mnogo prepisivano, navođeno i 
komentirano. Objavljeno više puta, zasebno i zajedno s drugim manjim djelima, u Kairu i Bejrutu. Prevedeno na hebrejski, 
francuski i djelomično na ruski. 




Pomutnja se raširila zahvaljujući onim slabićima koji su vodili rasprave i davali odgovore, a 
nisu u vlastitom duhu ovladali pitanjima; tako se samo produžava rasprava a ne pospješuje 
razumijevanje, i ušutkivanje protivnika. Kaže li pak neko: „Ра to je upravo pitanje duhovne 
smućenosti, a ima li za nju odgovora?", reći ću mu: ,,Da!" Odgovor je da se smućenom čovjeku, koji 
izjavljuje da je zbunjen a ne zna koje ga pitanje zbunjuje, kaže kako je on poput bolesnika koji tvrdi 
da je bolestan i zahtijeva lijek za bolest, a ne govori od čega je, zapravo, bolestan. Takvom će se reći 
da ne postoji lijek za bolest uopšte, već samo za određenu bolest, kao što je glavobolja, stomačna 
tegoba i drugo. Jednako i smućen čovjek treba da odredi šta je to što ga zbunjuje; pa kada to učini, 
upoznat ću ga sa istinom na jedan od pet načina, koje niko još nije razumio a da nije spoznao da je 
svaki od njih mjerilo istine. Ko se pouzda u mjerenje shvatit će mjerilo i ispravnost mjerenja, kao što 
student aritmetike istodobno razumije i samu aritmetiku i učiteljevo ispravno poznavanje aiitmetike. 
To sam u djelu Ispravno mjerilo iznio na oko dvađesetak stranica, pa neka to razmotri! 

Nije mi namjera da sada pokažem zbrku njihova učenja, jer sam to već iznio: 

1. u knjizi El-Mustazhiri 50 ; 

2. u knjizi Dokaz istine 51 , koja je odgovora na njihove besjede što sam ih čuo u Bagdadu; 

3. u knjizi Potanko razlikovanje 52 , koja ima dvanaest poglavlja i odgovora na ono što mi je 
bilo izloženo u Hemedanu; 

4. u knjizi Uspinjanje 53 , u kojoj su tabelamo prikazane njihove najmanje razumljive riječi što 
su mi ih izložili u Tusu; 

5. u knjizi Ispravno mjerilo, koja je samostalna; njen cilj je da razjasni mjerila nauka i pokaže 
kako je nepogrešivi imam nepotreban onome ko ga slijedi. 

Moja je namjera da pokažem kako talimije uopšte nemaju lijeka za izlječenje od tame 
različitih pogleda. Oni nisu mogli održati dokaz o svrhovitosti imama kada smo ih pitali o znanju 
kojim su poučeni od nepogrešivog imama, nakon što smo se složili s njima i priznali njihov razlog 
podučavanja i nepogrešivog imama kako ga oni određuju. Izložili smo im određena pitanja, no oni ih 
nisu ni razumjeli a kamoli da bi ih razriješili. Nemoćni, oni su to prebacili na skrivenog imama, 
rekavši: „Nužno je, svakako, njemu ići!" Cudno je da oni čitav život ulože u traženje imama i u radost 
viđenja s njim, ali ništa od njega ne nauče. Oni nalikuju isprljanom čovjeku koji se toliko umori 
tražeći vodu da, kad je nađe, nema snage da je upotrijebi te ostaje zamazanprljavštinom. 

Neki od njih se pozivaju na znanje koje se može naći u onome što sam iznio kao plitku 
filozofiju jednog od prvih drevnih filozofa - Pitagore. Njegovo učenje je najslabije među filozofskim 
učenjima i Aristotel ga je pobio, pokazavši njegovu slabost i prizemnost. O njemu se govori u Knjizi 
vjemih prijatelja, i to je doista jedna filozofija bez vjerodostojnog sadržaja. Pa zar nije čudno da se 
neko cijelog života zamara tražeći znanje, i da se onda zadovolji jednim slabim i neplodnim 
naučavanjem, te da pri tom još misli kako je dosegnuo konačne ciljeve nauke! 


50 El-Mtustazhiri (Kitabu el-mustazhiri). Najpoznatiji Gazalijev spis protiv batinija, naslovljen po abasijskom halifi el- 
Mustazhiru (512/1118). Djelo je djelomično objavio, s opsežnim predgovorom i iscrpnim komentarom. Ignaz Goldziher u 
Lajdenu 1916. (19562). Izašlo u Kairu 1964. Djelomično prevedeno na španjolski. 

51 Dokaz istine (Hudždže el-hakk). Djelo nije sačuvano. Gazali ga spominje i u spisu Dragulji Kur'ana (Dževahir el-Kur'an). 

52 Potanko razlikovanje (Mufessal el-hilaf). Spis nije sačuvan. Gazali ga spominje i u Ispravnom mjerilu i Draguljima 
Kur'ana. 

53 Uspinjanje (Kitabu ed-derdž). Djelo nije sačuvano, i ne spominje se u drugim Gazalijevim spisima. 



Također smo ih neposredno iskušali i ispitali ono što obznanjuju i ono što taje. Njihovi napori 
se svode na to da zavode priprost svijet i ljude slabog rasuđivanja oglašavajući potrebu za učiteljem i 
sporeći se, „moćnim" i „ubjedljivim" besjedama, s onima koji poriču razloge podučavanja. Kada pak 
neko pristane na njihov dokaz o učitelju i kaže: "Dajte nam njegovo znanje i obdarite nas njegovim 
podučavanjem!", talimija će stati i reći: „Sada, kada si saglasan sa mnom, traži ga sam; moja želja se 
ovdje ispunjava." Jer, talimija zna da bi se osramotio ako bi išao dalje. On ne dopušta sebi da se 
približi određenim problemima, jer ih ne može ni razumjeti, a kamoli da na njih odgovori. 

Eto kakvi su oni uistinu. Kada se upoznaju, omrznu čovjeku. Kada sam ih ja upoznao, otresao 
sam ruke od njih. 



PUTEVISUFUA 


Nakon što sam završio s tim naukama, počeo sam se zanimati za put sufija. Saznao sam da je 
njihov put čvrsto sastavljen od znanja i djelovanja. Cilj njihova djelovanja je poništavanje osobnih 
zapreka i očišćenje karaktera od loših sklonosti i ružnih svojstava, sve dok se ne postigne odreknuće 
srca od svega što nije Bog Uzvišeni, i dok se srce ne ukrasi spominjanjem Boga. 

No bilo mi je lakše da saznam nego da činim. Počeo sam proučavati njihova učenja čitajući 
njihove knjige, kao što su Hrana srdaca Ebu Taliba el-Mekija 54 - Bog rnu se smilovao! - djela Harisa 
Muhasibija, predaje od Džunejda 35 , Šiblija 56 i Bajazida Bistamija 57 - blagoslovio Bog njihove duše! - i 
druga djela iz nauke njihovih prvaka, dok se nisam upoznao s jezgrom stremljenja koje slijede i s 
onim što se od njihova puta može postići proučavanjem i slušanjem. Razjasnilo mi se, međutim, da se 
ono osobito, njima najsvojstvenije, ne može dosegnuti proučavanjem već kušanjem, proživljenim 
stanjem i promjenom svojstava. 

Kolika je razlika između toga da čovjek zna određenje zdravlja i sitosti, njihove uzroke i 
uslove, s jedne strane, i da bude zdrav i sit, s druge strane; da zna određenje pijanstva, a ono se 
objašnjava stanjem koje nastupa kada isparenja iz želuca ovladaju unutamjim izvorima mišljenja, i da 
se bude pijano!? Pijanac ne zna određenje pijanstva i ne može ga objasniti, no on je pijan makar što ne 
posjeduje nimalo objašnjavajućeg znanja pijanstva. Trijezan čovjek zna određenje pijanstva i njegove 
osnovne sastojke, makar što sam nije nimalo pijan. Bolestan liječnik poznaje određenje zdravlja, 
njegove uzroke i lijekove, ali - on je lišen zdravlja. 

Takva je razlika između toga da spoznaš bit isposništva, njegove uslove i uzroke, i da budeš u 
stanju isposništva i duševnog odricanja od ovoga svijeta. 

Postalo mi je sasvim jasno: sufije nisu pristaše priče već ljudi proživljenih stanja; ja sam 
stekao ono što se moglo steći putem naučavanja; ono što preostaje, ne može se postići slušanjem i 
proučavanjem, već kušanjem i načinom života. 

Zahvaljujući naukama kojima sam se zanimao, i putu kojim sam išao pri istraživanju nauka 
vjere i nauka razuma, dospio sam do nepokolebljive vjere u Boga Uzvišenog, vjerovjesništvo i 
Posljednji sud. Ta tri temeljna načela vjere duboko su se utisnula u moju dušu zahvaljujući uzrocima, 
okolnostima i iskustvima koje nije moguće potanko navesti, a ne kao posljedica uredno skupljenih 
dokaza. 


Također mi se razjasnilo da nema nade u vječnu sreću osim uz bogobojaznost i osobno 
uzdržavanje od strasti. Najvažnije je u torne pokidati veze srca sa ovim svijetom, raskinuti sa 
ovosvjetskim prividima, obratiti se vječnom boravištu i okrenuti se najvišoj tački čežnje za Bogom 
Uzvišenim. A to zahtijeva odricanje od počasti i bogatstva, i izmicanje onome što zaokuplja i veže. 

Potorn sam promotrio vlastito stanje; bio sam vezan ovosvjetskim vezama sa svih strana. 
Okrenuo sam se svojim djelatnostima, od kojih najbolje bjehu predavanja i podučavanje, i vidio da 
sam u njima vezan za nauke isprazne i beskorisne za put vječnosti. Promislio sam svoju pobudu u 

54 Ebu Talib el-Mekki (38/996), utjecajni sufijski pisac koji je naročito nastojao na moralnom dejstvu isposništva. 

55 Džunejd el-Bagdadi (297/910), drugi istaknuti predstavnik „bagdadske škole tesavufa". Cijenjen po naglašenoj 
suzdržanosti i odmjerenosti u dovođenju u odnos duhovne istine tesavufa i religijske istine vjerozakona. 

56 Ebu Bekr eš-Šibli (334/946), utjecajni zastupnik osamljivanja i oslobađanja od svjetovnih veza i ovisnosti. 

Bajazid Bistami (261/874), "gordi usamljenik iz Taberistana". Zastupao je duhovno napredovanje, kroz oslobađanje od 
vlastitog ja i samooslobađanje od svake potčinjenosti, do "samoizbijanja" pred Bogom. 



predavačkom radu; ona nije bila vjema Bogu Uzvišenom već su njeni poticaji i pokretači bili traženje 
počasti i slave. Uvjerio sam se sa sigumošću da stojim na rubu provalije i da ću se, ako se ne dignem 
iz svog opasnog položaja, strovaliti u vatru. 

Neprestano sam na to mislio, i dalje ostajući neodlučan. Jednog bih dana čvrsto odlučio da 
napustim Bagdad i promijenim način života, no sutra bih izmijenio odluku. Jednom nogom učinio bih 
korak naprijed, drugom korak nazad. Ujutro bih osjećao iskrenu želju da tragam za vječnošću, dok je 
ne bi napala vojska svih strasti, i navečer pobijedila. Ovosvjetske strasti su me držale okovanog na 
mjestu, a glasnik vjere je oglašavao: 

,,Na put! Na put! Život je kratak, a pred tobom je dug put! Sve znanje i činjenje koje imaš, to 
je privid i pretvaranje! Ako već sada nisi spreman za budući svijet, kada ćeš biti!?" 

I tada bi se u meni iznova javio poticaj i čvrsta riješenost da bježim i umaknem. 

No potom bi se Sejtan vratio da mi kaže: 

„То stanje je odveć slučajno a da bi mu se predao. Ono će brzo proći, i, ako mu se pokoriš, 
izgubićeš velike počasti, upropastićeš krasno sređen život pomutnjom i mukama, preokrenućeš 
savršenu sigumost u raspravljanje propusta. I možda će to skršiti dušu tvoju, ali povratak ti neće biti 
lahak." 


Približno šest mjeseci nisam mogao učiniti nikakav preokret u borbi između ovosvjetskih 
strasti i priziva vječnosti. 

A počelo je to u mjesecu redžebu 4 8 8. 58 , tokom kojeg je moje djelovanje prešlo granicu koja 
slobodan izbor dijeli od prinude. Jer, Bog mi je zavezao jezik i spriječio me da predajem. Jednog 
dana, prekrasnog za srca dmgačijeg raspoloženja nego što je bilo moje, borio sam se da predajem, ali 
moj jezik nije izgovarao niti jednu riječ, i nikako nisam mogao da ga učinim poslušnim. Ta 
zavezanost jezika izazvala je tugu u mom srcu, oduzela mi je sposobnost probave i uzimanja hrane, 
hljeb nije išao u grlo, i nisam mogao probaviti nikakvo jelo. Snaga me izdala i liječnici su bili izgubili 
nadu u moje ozdravljenje. Govorili su: „Bolest je sišla u srce i iz njega se rasprostrla; nema dmgog 
lijeka osim da se otkrijc tajna brige koja je do toga dovela." 

Osjećajući svoju nemoć, nesposoban da se odlučim, utjecao sam se Uzvišenom Bogu, kao što 
čini siromah bez snage. I odazvao mi se „Опај koji se odaziva nemoćniku kada mu se on obrati." 59 
Olakšao je mome srcu da napusti počasti, imetak, djecu, dmgove. 

Oglasio sam svoju riješenost da idem u Meku, dok sam se, zapravo, u sebi pripremao za put u 
Siriju. Plašio sam se da najavim halifi i dmgovima svoju nakanu da se zadržim u Siriji. Pribjegao sam 
lukavstvu odlazeći iz Bagdada, zbog namjere da se tamo više nikada ne vratim. 

Tako sam se izložio prigovorima iračkih prvaka, od kojih nijedan nije mogao zamisliti da bih 
ja, iz vjerskih razloga, mogao napustiti to što sam bio u Bagdadu, jer su smatrali da je to najviše 
uzdignuće u islamu. „То je vrhunac njihovog znanja." 60 


5S Juli-august 1095. po hrišćanskom računanju vremena. 


59 Kur'an, 27, 62. 

Kur'an, 53, 30. 



Poslije, ljudi su se upleli u nagađanja; neki izvan Iraka mislili su da su moj odlazak potaknule 
vlasti. Oni pak koji su bili bliski ljudima od vlasti i bili svjedoci njihova nastojanja da me zadrže i 
njihove privrženosti, oni koji su vidjeli da sam odbijao i oglušivao se o pozive vlasti, govorili su: 
„Ovo je udarac s neba, urokljiv pogled koji je, bez uzroka, pogodio muslimane i učenjake." 

Napustio sam, dakle, Bagdad, prethodno razdijelivši imetak i zadržavši samo ono najnužnije 
za svakodnevne potrebe i prehranu djece. Dozvolio sam to sebi, jer je irački novac namijenjen 
zajedničkom dobru muslimana, u vjerskim zadužbinama, a ja nisam vidio u svijetu drugog boljeg 
dobra koje bi učenjak mogao učiniti za svoju porodicu. 

Zatim sam se obreo u Siriji, i tu sam proveo blizu dvije godine u povučenosti, samoći, 
duhovnim naporima i borbi sa samim sobom. Bio sam zaokupljen time da očistim dušu, usavršim 
karakter i istančam srce za spominjanje Boga Uzvišenog, onako kako sam to naučio od sufija. Neko 
vrijeme proboravio sam u džamiji u Damasku, provodeći cijele dane na minaretu, pošto bih za sobom 
zatvorio vrata. 

Odatle sam otišao u Jerusalem, gdje sam svaki dan provodio u Džamiji na stijeni, također 
zatvarajući za sobom vrata. 

Zatim sam, ispunjavajući vjersku obavezu, obavio hodočašće u blagoslovljena mjesta Meku i 
Medinu, i posjetio grob Božjeg Poslanika - Bog ga blagoslovio i mir mu podario! - nakon što sam 
obišao grob Božjeg Prijatelja 61 - blagoslovio ga Bog! uputio sam se u Hidžaz. 

Kasnije, izvjesne obaveze i pozivi moje djece privukoše me zavičaju i ja mu se vratih, a bio 
sam posljednji čovjek koji bi to učinio. 

No i dalje sam više težio tome da budem sam i da čistim srce za spominjanje Boga 
Uzvišenog. Okolnosti vremena iskrivljavale su smisao moje želje i remetile čistotu moje samoće, te 
sam tek s vremena na vrijeme dospijevao u odgovarajuća stanja. Ipak, neovisno o tome, nisam 
odustajao od težnje za njima, i dolazio sam do njih usprkos preprekama. 

I ustrajao sam u tome deset godina. Tokom njih otkrile su mi se stvari koje nije moguće 
nabrojiti niti do kraja ispričati. Iznosim ih radi koristi od njih. 

Saznao sam, s izvjesnošću, da su sufije oni koji valjano slijede Božji put, i da je njihov 
karakter najkreposniji. I da im se pridoda razum razumnih, mudrost mudrih, znanje znalaca 
vjerozakona, da h bi postali bolji njihovo postupanje i njihov karaktcr? Ne bi, jer bi se tako izmijenilo 
ono što je dobro u njima. Sve što miruje ili se kreće u njima, njihova vanjština i njihova unutamjost, 
sve se to pripaljuje plamenom iz udubine vjerovjesništva. A osim svjetla vjerovjesništva, na licu 
Zemlje nema drugog svjetla da rasvjetljava. 

Šta reći o putu na kojem se pročišćenje sastoji u čišćenju srca od svega što nije Bog, putu koji 
počinje sjedinjenjem srca u spominjanju Boga umjesto posvećenjem kojim počinje namaz, putu koji 
završava u potpunom nestajanju u Boga. A taj ishod, zar to nije tek početak u odnosu na slobodu 
izbora i stečena znanja? Uistinu, to je početak puta, a ono što prethodi tek je njegovo predvorje. 

Od početka puta počinju otkrovenja i viđenja. U budnom stanju sufije sagledaju meleke i duše 
vjerovjesnika, čuju njihove glasove i koriste se njihovim savjetima. 

Potom se od viđenja slika i simbola uzdižu do stupnjeva za koje je pretijesan okvir izrecivog, 
tako da, ako neko pokuša da to izrazi, nužno pogriješi u svom iskazu. 

Božji poslanik Ibrahim (Abraham). 




Ukratko, suflje tako dospijevaju do bliskosti koja za neke može biti sadržanost, za druge 
sjedinjenje, a za treće dostignuće. No sve je to pogrešno. U djelu Najviši cilj 62 već smo razjasnili 
prirodu te pogreške. Onome ko nije iskusio to stanje treba reći samo: 

Sta jeste da jeste, neću to reći! 

Misli da je dobro, ne tražeć' da ti se kaže. 63 

Jednom riječju, onaj ko nije ništa od toga iskusio poznaje zbilju vjerovjesništva samo po 
imenu. A čudesa svetih ljudi zapravo su prve najave poslanika. Takva su bila prva stanja Božjeg 
Poslanika - Bog ga blagoslovio i mir mu podario! - kada je išao na brdo Hira da se u osami poveže sa 
svojim Gospodarom i da Mu služi, i kada su Arapi govorili: „Muhammed gori od čežnje za Bogom." 

To stanje odista iskusuje onaj ko slijedi put sufija. A onaj ko to nije sam iskusio, može postići 
vjerodostojno znanje o tome iz iskustva i blagog držanja sufija, ukoliko se bude družio s njima tako 
često dok ne shvati da je ono u svojim predznacima pouzdano. Prisustvujući njihovim sijelima, može 
se okoristiti njihovom vjerom, a oni su ljudi koji ne nanose zlo svojim sabesjednicima. Onaj pak ko se 
nije mogao s njima družiti neka zna da je to siguma stvar koja počiva na dokazanim svjedočanstvima, 
što sam pokazao u poglavlju Čudesa srca u djelu Oživljenje vjerskih nauka 64 . 

Nauka je ustanovljenje istine na osnovu dokaza. 

Kušanjc 6 je prisna povezanost s takvim stanjem. 

Vjera je prihvatanje usmenih svjedočenja i svjedočenja iskustva s lijepim mišljenjem. 

Takva su tri stupnja, a „Bog će uzdignuti na visoke stupnjeve one među vama koji vjeruju i 
koji primaju znanje." 66 


62 Najviši cilj (Maksid el-esna). Djclo o Božjim "lijepim imenima". Objavljeno u Kairu. 

63 Prevod Tarika Haverića u: lbn Tufayl, Živi sin Budnoga, str.8. U bilješci, Tarik Haverić navodi nalaz Ferida Džebra da 
ovaj stih potječe od pjesnika Ibn el-Mu'taza (296/908), premda Gazali o tome ništa ne kaže, pa ga (i) Ibn Tufeji njemu 
pripisuje. (Usp. prevod slobodnijeg engleskog prevoda stiha u: Nerkez Smailagić, Klasična kultura islama I, str.445.) 

64 Oživljenje vjerskih nauka (Ihja ulum ed-din) „Gazalijevo remek-djelo i po mnogo čemu najveća vjerska knjiga koju je 
jedan musliman ikada napisao" (A J Arberry). Oživljenje vjerskih nauka podijeljeno je na četiri „četvrtine", koje su 
podijeljene na ukupno četrdeset „knjiga", u kojima su sistematski obrađene teme islamske obredne, osobne („svjetovne") i 
duhovne prakse u njihovoj teološkoj, pravnoj i mističkoj formulaciji i osmišljenju (Usp. prikaz sadržaja Oživljenja vjerskih 
nauka u: Artur Dž. Arberi, Struktura sufijske teorije i prakse, u Sujtzam, priredili Darko Tanasković i Ivan Sop, Beograd 
1981, str 82-3 ). Glavno Gazalijevo djelo je jedno od najviše korištenih i najraširenijih djela iz reda duhovno i intelektualno 
zahtjevnije vjerske literature u islamu uopšte. Neprekidno se izučava, navodi i tumači u svim središtima i na svim 
jezicima više islamske obrazovanosti. Od kraja prošlog stoljeća teče i njegovo intenzivno proučavanje, prikazivanje i 
tumačenje u okvirima zapadne islamologije, te djelomično prevođenje na engleski, njemački, španjolski, francuski, 
talijanski, ruski. U listovima i časopisima Islamske zajednice u Jugoslaviji objavljeni su prevodi kratkih izvoda iz 
pojedinih knjiga Oživljenja vjerskih nauka na srpskohrvatski. U doskorašnjoj prošlosti u nas je također bila raširena praksa 
prevođenja i komentiranja Gazalijevog glavnog djela u džamijama i na kućnim sijelima. Posljednji značajniji primjer te 
prakse je prevođenje i tumačenje Oživljenja vjerskih nauka od strane dr Sakira Sikinća u jednoj sarajevskoj mahalskoj 
džamiji tokom 1945 i 1946 godine. Od sredine prošlog stoljeća, kada započinje njegovo cjelovito objavljivanje, Oživljenje 
vjerskih nauka je objavljeno više puta, uglavnom u četvorotomnim izdanjima, u Kairu, Lukni, Istanbulu i Teheranu. 

65 Kušanje, zevk. Riječ zevk glagolska je imenica glagola koji znači „kušati, okusiti, probati, iskušati, isprobati; osjetiti, 
podnositi /kaznu/, iskusiti, doživjeti, pretrpjeti" (Teufik Muftić, Arapsko-srpskohrvatski rječnik I Sarajevo 1973, str 1141). 
Gazali je koristi i u tom njenom prvotnom, nekonvencijalnom značenju i kao tehničku oznaku za spoznavanje/spoznaju 
putem neposrednog, doživljajnog uvida i intuitivnog sagledanja. Istraživači Gazalijevog opusa, napose W. Montgomerv 
Watt, Ferid Džebr i Abdurahman Bedevi, nisu saglasni oko tog drugog, telmičkog značenja zevka, te oko odnosa 
doživljajnog/intuitivnog i razumskog spoznavanja u Gazalijevim djelima, premda svi ističu ključnu važnost pojma zevka u 
Gazalijevim kasnim spisima pa se, upravo na osnovi Izbavljenja od zablude, Gazalijev pozni životni opus određuje i kao 
„period zevka" (Usp. Abdurahman Bedevi, Muellifat el-Gazali, Kuvajt 1977, str.12 ) Ti prepori su bih dodatni razlog da 
zevk, na ovom i drugim mjestima, prevodimo „literalno" a ne „tehnički". 





Iza tih ljudi su neznalice koji to iz osnova niječu, čude se takvom govoru, pa opet slušaju, 
izruguju se i govore: „Kakvo čudo! Kako to oni mogu pričati!?" 

O njima je Uzvišeni Bog rekao: 

„Ima onih koji dolaze da te slušaju, ali čim se od tebe udalje, pitaju one kojima je dano 
znanje: 'Sta ono on maloprije reče?' To su oni čija je srca Bog zapečatio i koji se za strastima svojim 
povode." 67 (I koje je) ,,i gluhima i slijepima učinio". 68 

Među stvarima koje su mi postale nužno jasne iz upražnjavanja puta sufija bila je istinitost 
vjerovjesništva i njegova posebnost. I neophodno je upozoravati na njegov temelj, jer je to velika i 
postojana potrcba. 

ISTINITOST VJEROVJESNIŠTVAI POTREBA SVIH LJUDIZA NJIM 

Znaj daje bit čovjeka, u svojoj izvomoj stvorenosti od Boga, stvorena čistom. jednostavnom i 
bez znanja o svjetovima Boga Uzvišenog. A mnoštvo je svjetova, i niko ih ne može izbrojiti osim 
Boga Uzvišenog, kao što je rečeno: ,,Ne zna niko vojske tvoga Gospodara osim Njega." 69 

Čovjek upoznaje svijet posredstvom opažanja, a svako je opažanje stvoreno zato da čovjek 
njegovim posredstvom sazna neki svijet opstojeće stvamosti. Pod svjetovima razumijemo razne vrste 
bića. 


Prvo što se stvara u čovjeku jest osjetilo dodira. Njime čovjek opaža razne vrste bića, kao što 
su toplo i hladno, vlažno i suho, nježno i grubo. No osjetilu dodira izmiču boje i zvuči; u njegovoj 
zbilji oni ne postoje. 

Potom se stvara osjetilo vida. Njime čovjek opaža boje i likove, i ono najviše obuhvata 
svjetova opažajnog. 

Nakon toga se u čovjeku stvara osjetilo sluha, zahvaljujući kojem čuje zvuke i napjeve. 

Napokon se stvara osjetilo okusa. 

I tako biva dok čovjek ne premaši svijet opažajnog i u njemu se, u dobi od oko sedam godina, 
razvije sposobnost razlikovanja. To je dmgi stupanj njegova bivanja, u kojem dokučuje stvari 
nadodane svijetu osjetilnog a koje ne nalazi u svijetu osjetila. 

Potom čovjek dospijeva do novog stupnja. Stvara se njegov razum i on spoznaje nužnosti, 
mogućnosti i nemogućnosti, te stvari koje nisu opstojale na ranijim stupnjevima. 

Iza razurna je novi stupanj na kojem se otvaraju druge oči. Njima čovjek vidi skriveno, i ono 
što će se zbiti u budućnosti, i dmge stvari nedostupne razumu kao što razumske spoznaje nisu 
dostupne moći razlikovanja, i kao što postignuća te moći nisu dostupna osjetilnom opažanju. 


66 Kur'an, 58, 11. 

Kur’an. 74, 31. 



Ако bi se čovjeku koji se nalazi na stupnju razlikovanja predstavile razumske spoznaje, on bi 
ih odbio, smatrajući ih nemogućima. Isto tako, neke osobe koje se nalaze na stupnju razuma odbijaju 
vjerovjesničke spoznaje i smatraju ih nevjerovatnima. To je sušto neznanje, jer drže nepouzdanim ono 
što je na stupnju koji sami ne dosežu. Zato što nije pouzdan za njih, a nije pouzdan jer ga nisu 
dosegnuli, on ne postoji ni istinski. Ako bi se slijepcu, koji iz prenošenja i kazivanja drugih nije ništa 
saznao o bojama i likovima, prvi puta reklo o tome, on to ne bi razumio niti prihvatio. 

Uzvišeni Bog je svojim stvorenjima olakšao da to razumiju obdarivši ih nečim što je slično 
vjerovjesničkom svojstvu, a to je san. Snivač dokučuje ono skriveno što će se zbiti, bilo u jasnorn 
obliku, bilo u nekom obliku čiji se smisao otkriva tumačenjem. No ako bi čovjeku koji nema nikakva 
vlastitog snivačkog iskustva reklo: „Ima ljudi koji, slično mrtvacima, gube svijest, osjećaje, sluh i vid, 
i koji opažaju nevidljivo!", on bi to zanijekao i nastojao bi dokazati da je to nerazumno, tvrdeći: 
„Osjetilne sposobnosti su uzročnici opažanja. Ko ne opaža stvari u njihovoj prisutnosti i njihovim 
posredstvom, tim prije to ne može činiti kada one oslabe." 

To je vrsta zaključivanja po analogiji čiju neistinitost pokazuju sama zbilja i ljudska 
svjedočanstva. Kao što je razum jedan od stupnjeva čovjeka na kojem postoji ,,oko" koje „vidi" 
različite vrste razumnina koje su izvan dosega osjetila, tako je i vjerovjesništvo opis stupnja na kojem 
postoji ,,oko" obdareno svjetlošću u kojoj se pokazuje nevidljivo i postaju vidljive stvari koje razum 
ne doseže. 

Sumnja u vjerovjesništvo može se odnositi na samu njegovu mogućnost, ili na njegovo 
opstojanje i nužnost, ili da je ozbiljeno u jednoj određenoj osobi. 

Da je vjerovjesništvo moguće, dokazano je time što opstoji. Njegovo opstojanje dokazano je 
opstojanjem spoznaja u svijetu koje se ne mogu predstaviti kao postignuća razuma. To je slučaj sa 
liječništvom i astronomijom. Onaj koje u njih pronikao sa sigumošću zna da su stečeni zahvaljujući 
božanskom nadahnuću i pomoći Uzvišenog Boga. Do njih se ne može doći opažanjem. Postoje 
astronomski zakoni koji se temelje na pojavama do kojih dolazi jednorn u hiljadu godina I kako bi se 
do toga moglo doći putem osobnog opažanja! Isto je tako sa svojstvima lijekova. 

Na osnovu tog dokaza postaje jasno da je moguće da postoji put za spoznavanje tih stvari, 
koje razum ne doseže. To je područje vjerovjesništva, premda ne znači da je vjerovjesništvo samo 
njegovo predstavljanje. Dokučivanje toga što razum ne može postići jedno je od svojstava 
vjerovjesništva. Ono ima i mnoga druga svojstva, a ovo spomenuto tek je kap vode u mom. Iznio sam 
to zato što ti znaš za nešto slično, a to je ono što dokučuješ u snu, posjeduješ također znanja te vrste u 
liječništvu i astronomiji, a to su čuda vjerovjesnika do kojih oni koji se služe razumom ne mogu doći 
razumskim naporom. 

Dmga svojstva vjerovjesništva spoznaju se kušanjem, slijedeći put tesavufa, ukoliko si 
spomenuto svojstvo razumio zahvaljujući snu kao nečem sličnom što ti je dodijeljeno, pa kada njega 
ne bi bilo, ne bi povjerovao u to svojstvo. Jer, ako bi vjerovjesnik posjedovao svojstvo kojem ništa 
slično ti ne posjeduješ i koje ti ne razumiješ u njegovom temelju, kako bi povjerovao u njega? 
Vjerovanje dolazi nakon razumijevanja. U tom slučaju treba stupiti na put tesavufa. Jedan dio te 
nadrazumske sposobnosti stječe se kušanjem, a ostalo nekom vrstom vjerovanja u ono što izmiče 
rasuđivanju po sličnosti, i to jedinstveno svojstvo vjerovjesništva tada je dovoljno da se povjemje u 
sam temelj vjerovjesništva. 

Ako ti se javi sumnja u određenu osobu - da li je vjerovjesnik ili nije -, sigumost možeš steći 
upoznavajući se, bilo putem osvjedočenja, bilo putem pouzdane predaje i čuvenja, šta ona jest. Od 
trenutka kada upoznaš liječništvo i pravo, u mogućnosti si da prepoznaš pravnika i liječnika 
osvjedočivši se u to što oni jesu i saznavši njihove riječi makar ih osobno i ne poznavao. I ništa te ne 
sprečava da spoznaš, i to istinitom spoznajom i ne slijedeći druge, da je Safi - Bog rnu se smilovao! - 




pravnik, a Galen liječnik. Doista, upravo stoga što imaš neko znanje o pravu i liječništvu, i stoga što si 
ispitao njihove knjige i djela, dospijevaš do nužnog znanja o tome šta oni jesu. 

Isto tako, kada budeš shvatio smisao vjerovjesništva i posvetio nmogo vremena pronicanju u 
Kur'anu i hadis, pouzdano ćeš saznati da Muhammed - Bog mu se smilovao i mir rnu podano! - stoji 
na najvišem stupnju Vjerovjesništva. 

Osvjedoči se o tome temeljito ispitujući ono što je on rekao o pobožnim djelima i njihovom 
djejstvu na pročišćenje srca kada je, istinu govoreći, kazao „Ко radi što zna, njemu Bog daje znanje 
onoga što ne zna!" 70 , i kako je imao pravo kada je kazao „Nad pomagačem nasilnika Bog daje vlast 
nasilniku!" 71 , i da je istina u njegovim riječima „Ко osvane sa samo jednom brigom, Uzvišeni Bog će 
ga poštedjeti briga ovog i budućeg svijeta!" 72 Kada ove riječi iskušaš hiljadu, dvije hiljade, više 
hiljada puta, steći ćeš pouzdano znanje o kojem nema dvojbi. 

Izvjesnost vjerovjesništva traži na taj način, a ne u pretvaranju štapa u zmiju i u cijepanju 
Mjeseca na dvoje. Jer, ukoliko takav događaj promatraš izdvojeno i ne vodeći računa o mnogim 
okolnostima koje ga prate, moguće je da pomisliš da su to magijski čin i priviđenje, ili pak, obmane 
od Boga, jer je On Onaj koji „zabludjuje koga hoće i vodi pravim putem koga hoće." 73 

Tako će se za tebe riješiti pitanje čuda, a ako je tvoja vjera utemeljena na ouzdanom 
rasuđivanju o načinu javljanja čuda, tvoja vjera otklanja teškoće u raspravljanju njegovih nejasnoća i 
sumnje u njega. Primjer tih neobičnih pojava može biti jedan od dokaza i momenata u tvom ukupnom 
rasuđivanju, kada postižeš neku sigumu spoznaju, a nisi u mogućnosti navesti njen određujući temelj. 
To je kao kada mnoštvo ljudi prenosi neku pouzdanu obavijest, a nije moguće navesti osobu na čijem 
kazivanju se temelji sigumost u njenu vjerodostojnost. Sigumost se ne može izvući iz cjeline lanca 
prenosilaca, niti za nekoga posebno vezati, pa ipak, to je čvrsta, znana vjera. 

Neposredno je iskustvo, s druge strane, poput izravnog sagledanja i uzimanja rukom, i nalazi 
se samo na putu sufija. 

Ovo što sam iznio o istinitosti vjerovjesništva dovoljno je za cilj koji sebi sada postavljam. I 
govoriću o potrebi za njim. 

UZROK POVRATKA PREDAVAČKOM RADU NAKON ODUSTAJANJA OD 

NJEGA 

Blizu deset godina ustrajavao sam u povučenosti i osami. Za to vrijeme razjasnilo mi se, 
nužno i zahvaljujući uzrocima koje nije moguće do kraja iznijeti, jednom na način neposrednog 
kušanja, jednom na način naučnog saznavanja, jednom na način vjerskog primanja, da je čovjek 
stvoren od tijela i srca. Pod srcem razumijevam zbilju njegovog duha, koja je sjedište spoznaje Boga, 
a ne krv i meso, koji su zajednički i mrtvacu i strvini. I otkrilo mi se da tijelo može biti zdravo, u 
čemu je njegova sreća, i da može biti bolesno, u čemu je njegova nesreća, a i da srce može biti zdravo 


70 Usp. bilješku 9. 


71 Usp. bilješku 9. 


72 Ibn Madže, Sunen. 

i smireno - a spašen je „samo onaj ko čista srca Bogu dođe" 74 dok je bolest srca njegova propast za 
vjeke vjekova. Kao što je rekao Svevišnji: „Njihova su srca bolesna." 75 

Nadalje mi se otkrilo da ne znati za Boga jest uništavajući otrov, nepokoravanje Bogu i 
slijeđenje svojih strasti uzrok je bolesti, dok je spoznaja Boga životvomi protivotrov, a pokoravanje 
Njemu i suprotstavljanje strastima lijek koji ozdravljuje. I shvatio sam da bez lijekova nema načina da 
srce ozdravi, da nestanu njegove bolesti i da ono postane zdravo, kao što bez lijekova nije moguće ni 
ozdravljenje tijela. 

Lijekovi za tijelo donose ozdravljenje odgovarajućim svojstvima koja ljudi od razuma ne 
spoznaju razumskim naporom već obavezno slijede liječnike, koji su ta znanja preuzeli od 
vjerovjesnika, a oni su, zahvaljujući vjerovjesničkom svojstvu, obznanili svojstva stvari. Isto je tako, 
nužnim načinom mi je postalo jasno, sa ljekovitim djejstvom pobožnih djela, čije određenje i razmjer 
dolaze od strane vjerovjesnika. Njihovo djelovanje ljudi od razuma ne mogu dosegnuti razumom već 
je nužno da slijede vjerovjesnike, koji su ta svojstva postigli u svjetlu vjerovjesništva, a ne 
zahvaljujući razumu. 

Lijekovi su priređeni od sastojaka različitih vrsta i količina tako da su neki sastojci dva puta 
teži ili ih ima dva puta više, a ta razlika u količini nije bez tajne koja pripada posebnim svojstvima. 
Slično tome, i pobožna djela, koja su lijek protiv slabosti srca, sastavljena su od čina koji su različiti 
po vrsti i mjeri. Tako u namazu, uz jedno pregibanje idu dva spuštanja na tlo, a jutamji namaz čini 
polovicu popodnevnog namaza. I svakako je to velika tajna, iste vrste kao i svojstva koja se može 
dokučiti samo u svjetlu vjerovjesništva. 

U veliku glupost i neznanje zapada onaj ko putem razuma želi pokazati da su ti rasporedi 
mudri, ili ako zamišlja da su ustanovljeni slučajnim usaglašavanjem, a ne da u sebi sadrže božansku 
tajnu, koja zahtijeva samo njoj svojstveni način pronicanja. 

Kao što u lijekovima postoje osnovni sastojci i oni dopunski, koji ih upotpunjavaju i od kojih 
svaki utječe na djelovanje glavnih sastojaka, tako dobrovoljni namazi i namazi ustanovljeni redovnom 
praksom Božjeg Poslanika - Bog rnu se smilovao i mir mu podario! - dopunjuju osnovne vjerske čine 
radi upotpunjavanja njihovog djejstva. 

U cjelini uzevši, vjerovjesnici su liječnici za bolesti srdaca. A korist od razuma i njegova 
samostalnog napora jest što nam to razjašnjava i što nas, posvjedočujući istinitost vjerovjesništva i 
sopstvenu nemoć da postigne ono što se opaža „okom" vjerovjesništva, uzima za ruku i predaje 
vjerovjesničkom vođenju onako kako se slijepci predaju vodičima a preplašeni bolesnici samilosnim 
liječnicima. Tu je granica razuma i on dotle ide; od onoga što je iza, razum je odsječen, i njegovo je 
samo da učini razumljivim ono što bolesniku propisuje liječnik. 

To su stvari koje sam spoznao s nužnošću proisteklom iz neposrednog osvjedočenja tokom 
godina povučenosti i osame. 

Zatim sam opazio da je oslabilo vjerovanje u temelj vjerovjesništva, u istinitost 
vjerovjesništva i u vladanje prema normama kako ih je razjasnilo vjerovjesništvo. Uvjerio sam se u 
raširenost toga među ljudima i razmatrao sam razloge ljudske slabosti i popuštanja njihove vjere. 
Našao sam da su četiri vrste ljudi za to odgovome: 

1. oni koji su se prepustili filozofiji; 


74 Kur'an, 26, 89. 

2. oni koji sli se prepustili tesavufu; 


3. oni koji su prihvatili poziv o podučavanju; 

4. postupci onih koji se u očima ljudi odlikuju učenošću. 

Jedno vrijeme pratio sam pojedine ljude, ispitivao onoga koji se ne drži vjerozakona o 
njegovoj sumnji, i raspravljao o njegovom vjerovanju i intimnom mišljenju. Govorio sam mu: „Zašto 
si nedosljedan? Ako vjeruješ u budući svijet, a ne pripremaš se za njega, već ga mijenjaš za ovaj 
prolazni svijet, to je ludost! Ako već ne mijenjaš dvoje za jedno, kako možeš mijenjati beskonačni 
život za izbrojive dane!? Ako pak ne vjeruješ u to, ti si onda nevjemik, i okreni se traženju vjere; 
razmotri šta je uzrok tvoga skrivenog nevjerovanja, a ono je tvoj unutamji pravac i uzrok tvoje 
vanjske odvažnosti, iako se ti s njim ne oglašavaš, lijepo se odnosiš prema vjeri i iskazuješ poštovanje 
prema vjerozakonu." 

Jedan bi odgovorio: „Ако bi se toga trebalo obavezno pridržavati, onda su učenjaci prvi koji 
treba da daju takav primjer. No jedan od najpoznatijih među uglednima ne obavlja namaz, drugi pije 
vino, treći troši imetak vjerskih zadužbina i siročadi, četvrti uzima iz državne blagajne i ne susteže se 
od zabranjenog, peti prima mito za suđenje i svjedočenje I tako dalje, i tome slično'" 

Drugi bi tvrdio da je toliko uznapredovao u nauci tesavufa da se nalazi na stupnju na kojern 
nema potrebe za pobožnim činima. 

Treći bi se izgovarao tuđom sumnjom, to jest sumnjom sljedbenika ibahijskog pravca 76 , a oni 
su svi odlutali od tesavufa. 

Četvrti, koji se družio sa talimijama, rekao bi „Istina je spoma. Put do nje je težak. Nijedan 
pravac ne prednjači nad drugima. Razumski dokazi su protuslovni Ne može se imati povjerenje u 
mišljenje spekulativnih mislilaca A pristalice podučavanja rasuđuju bez potrebe za dokazom. U tim 
uslovima, kako ne sumnjati u izvjesnost!?" 

Peti kaže: „Моје držanje nije oponašanje. Naprotiv, ja sam proučio filozofiju i spoznao 
istinitost vjerovjesmštva. Shvatio sam da njegovo ozbiljenje vraća ljude mudrom i vrijednom, i da je 
cilj vjerovanja u vjerovjesništvo da disciplinira svjetinu i spriječi je da se međusobno ubija, svađa i 
prepušta strastima. A ja nisam od tih priprostih neznalica pa da bi trebalo da se podvrgnem 
propisanim obavezama. Ja sam od mudrih ljudi, slijedim mudrost i zahvaljujući njoj vidim jasno i 
nemam potrebu da slijedim druge." 

To je vrhunac vjerovanja onoga koji je proučavao filozofsko učenje metafizičara i poučavao 
se o torne iz knjiga Ibn Sinaa i Ebu Nasra Farabija. Ti ljudi prikrivaju svoju slabost islamom. 

Možda ćeš vidjeti nekog od njih kako uči Kur'an, prisustvuje vjerskim skupovima i 
namazima, veliča riječima vjerozakon, a u isti mah neprekidno pije, te griješi i ružno postupa i na 
drugi način. I kada mu se kaže "Zašto obavljaš namaz ako vjerovjesništvo nije vjerodostojno?", 
možda će odgovoriti ,,Da očuvam tjelesno zdravlje, obdržim mjesni običaj, osiguram imetak i djecu." 
A možda će reći „Vjerozakon je vjerodostojan, a vjerovjesništvo je istinito." Pa kada mu se primijeti 
„Zašto onda piješ vino?", uzvratiće „Vino je zabranjeno zato što izaziva nasilje i mržnju, a ja sam, 
zahvaljujući svojoj mudrosti, od toga zaštićen. Pijući, samo želim potaknuti vlastiti duh. Uostalom, 
Ibn Sina je u svojoj oporuci napisao da se obavezao Bogu Uzvišenom, uz ostalo, da će veličati 
odredbe vjerozakona i izvršavati religijske obaveze i da neće piti vino iz užitka već radi liječenja i 

ozdravljenja. A njegovo najviše stanje bilo je u čistoti vjere i izvršavanju religijskih obaveza, ukoliko 
se izuzme pijenje vina radi izlječenja." 

Takva je vjera filozofa koji vjeru ispovijedaju, i oni su mnoge zaveli. A obmana je bila još i 
veća zbog slabosti prigovora onih koji su irn se suprotstavili, jer su irn se suprotstavili pobijanjem 
geometrije, logike i drugih njihovih nauka koje su, kako smo prije pokazali, razumski nužno istinite. 

Upoznavši vrste ljudi čija je vjera iz spomenutih razloga oslabila do tog stupnja, uvidio sam 
da je moja obaveza da razotkrijem tu zabludu. Pokazati pak kakvi ti ljudi odista jesu bilo mi je lakše 
nego popiti gutljaj vode, jer sam mnogo puta pretresao njihove nauke i njihove puteve - mislim na 
puteve „sufija", „filozofa", „talimija" i „istaknutih učenjaka". Postalo mi je jasno da je to neodložna 
obaveza u ovom vremenu. Kakvo je blago u povučenosti i osami kada je bolest sveobuhvatna, 
liječnici bolesni a najugledniji ljudi propadaju!? 

Potom rekoh u sebi „Kada ćeš se ti dati na rasturanje te tame i na otklanjanje tog mraka, a 
vrijeme je slabosti i razdoblje neistine!? Upustiš li se u to da odvraćaš ljude s njihovih puteva i 
pozivaš ih ka istini, svi savrememci će se okrenuti protiv tebe. Ako im se suprotstaviš, kako ćeš živjeti 
s njima? To je moguće samo u povoljnom vremenu i uz pomoć pobožnog i nepokolebljivog vladara." 

I povjerovao sam da mi je Uzvišeni Bog dopustio da ustrajavam u osami, stoga što sam 
nemoćan da obznanim istinu s obrazloženjem. No Uzvišeni Bog je pobudio tadašnjeg vladara da mi, 
sam i bez ikakvih vanjskih utjecaja, strogo naloži da pođem u Nišapur radi otklanjanja te pomutnje. 
Nalog je bio tako strog da mi je prijetila teška kazna ukoliko bih odlagao njegovo izvršenje. 

I palo rni je na um da je moj izgovor za osamu sada oslabio. Rekoh sebi „Nije pravo da tvoja 
pobuda za povučenost bude ljenost ili sklonost ka odmaranju, traženje osobne slave ili čuvanje od 
ljudskih neprijatnosti. Jer sam sebi nisi dao dozvolu zato što ti je bilo teško." 

Bog, Slavljen i Uzvišen, kaže: 

,,U ime Boga, Milostivog, Samilosnog! Elif Lam Miirn. 77 Misle li ljudi da će biti ostavljeni na 
miru ako kažu. 'Mi vjerujemo!" i da u iskušenja neće biti dovedeni? A Mi smo u iskušenje dovodili i 
one prije njih, da bi Bog sigurno ukazao na one koji govore istinu i na one koji lažu." 78 

I kaže Svemogući i Uzvišeni svome Poslaniku, a on je najpostojaniji među Njegovim 
stvorenjima. „А poslanici su i prije tebe lažnim smatrani, pa su trpjeli što su ih u laž ugonih i mučili 
sve dok im ne bi došla pomoć Naša, - a niko ne može Božje riječi izmijeniti -, i do tebe su doprle o 
poslanicima neke vijesti." 74 

I kaže Svemoćni i Svevišnji: ,,U ime Boga, Milostivog, Samilosnog! Ja Sin. Tako Mi Kur'ana 
mudrog, ti si, uistinu, poslanik, na pravom putu, po objavi Silnoga i Samilosnoga, da opominješ narod 
čiji preci nisu bili opominjani pa su bili ravnodušni! Zaista se obistinila riječ o većini njih, pa oni ne 


77 Elif Lam Mim. Dvadeset devet sura u Kur'anu započinje slovom ili skupinom slova koja se nazivaju "otvarači sura", 
"počeci sura", „isprekidana slova", a u novije doba se, napose u zapadnoj islamologiji, označavaju i kao „tajanstvena slova". 
Kod recitiranja/"učenja" Kur'ana recitiraju/"uče" se kao slova alfabeta. Već u prvom stoljeću islama započelo se sa 
pokušajima njihovog razjašnjenja i ta nastojanja su se održala sve do danas. Naporima muslimana u novije doba pridružili su 
se sa svojim pokušajima i nemuslimanski istraživači. U obilju različitih razjašnjenja, najčešća su ona da se radi o kraticama. 
Međutim, veliki je broj muslimanskih istraživača koji su zaključili da se radi o tajanstvenim slovima čije je značenje poznato 
samo bogu. 

78 Kur'an, 29, 1-3. 

vjeruju. Mi smo učinili da budu kao oni na čije smo vratove sindžire stavili sve do podbradaka, - zato 
su oni glava uzdignutih, i kao oni ispred kojih i iza kojih smo pregradu metnuli i na oči im koprenu 
stavili, - zato oni ne vide. I njima je svejedno opominjao ih ti ili ih ne opominjao, oni neće vjerovati. 
Tvoja opomena će koristiti samo onome koji Kur'an slijedi." 80 

Posavjetovao sam se o tome sa više ljudi upućenih u nauke srca i sa neposrednim iskustvom i 
svi su mi preporučili da napustim osamu i iziđem iz zavije 81 . Uz to, i mnogi dobri ljudi imali su 
pouzdane snove koji su svjedočili da je takva odluka, odredbom Boga Uzvišenog, početak dobra i 
otrežnjenja na početku ovog stoljeća 82 . Jer, Uzvišeni Bog je obećao da će oživljavati svoju religiju na 
početku svakog stoljeća. 83 

Zahvaljujući tim svjedočenjima, moja nada se učvrstila i dobri naum je nadvladao. Uzvišeni 
Bog mi je olakšao da donesem odluku o preuzimanju dužnosti u Nišapuru u mjesecu zul-kadi 499 
godine 84 . Kako sam iz Bagdada otišao u zul-kadi 488, to je moja povučenost trajala jedanaest godina. 

Ova odluka je odredba Boga Uzvišenog, jedno od tajnovitih Njegovih određenja na koje 
nisam srcem nadošao tokom svoje povučenosti, kao što nisam sam od sebe odlučio ni da odem iz 
Bagdada i napustim tadašnje svoje mjesto. Bog Uzvišeni je Onaj koji mijenja srca i stanja, a „Srce 
vjemika je između dva prsta Boga Milostivog." 85 

Sada dobro znam: ako bih se vratio podučavanju, ne bih se, zapravo, vratio. Vraćanje je 
povratak onome što je bilo, a u vrijeme kada sam podučavao, ja sam širio nauku kojom se stječe čast. 
I pozivao sam k njoj i riječima i djelom. Takav je bio moj cilj i moja namjera. Sada pak ja pozivam ka 
nauci zahvaljujući kojoj se ostavljaju počasti i spoznaje njihova nevažnost. 

To je moja sadašnja namjera i moj cilj, i Bog zna da je tako. Želim da sebe i dmge učinim 
boljima, no ne znam da li će mi se želja ispuniti ili ću završiti život ne postigavši cilj. Ipak vjerujem 
vjerom izvjesnom i zasnovanom na osvjedočenju, da „nema snage ni moći osim u Boga Moćnog i 
Uzvišenog", da se ja ne pokrećem već da me On pokreće, da ja ne djelujem već da On mnome djela. I 
molim Ga najprije da mene učini boljim i da potorn mnome popravlja druge, da mene vodi i da rne 
potom učini vodičem drugima, da mi istinu učini odista vidljivom i da mi podari da je slijedim, da mi 
pokaže zabludu i da mi podari da se nje klonim! 

Sada ćemo se vratiti uzrocima slabljenja vjere ukazujući na način da se ljude vodi pravim 
putern i da ih se spasi od propasti. 


80 Kur'an, 36, 1-11. 

81 Zavija,posebna zgrada u kojoj se sufije sastaju, vrše obrede i u kojoj najčešće borave sufijski prvaci. Kod nas je uobičajen 
naziv tekija. 

82 Početak šestog stoljećapo muslimanskom računanju vremena. 

83 Prema hadisu koji bilježi Ebu Davud u Sunenu i koji glasi: „Bog će slati sljedbenicima islama na koncu svake stotine 
godina (onoga) ko će im obnoviti njihovu vjeru." Među istaknutim ličnostima islama za koje su se kasnije generacije 
islamskih učenjaka saglasile da su obnovitelji islamske religije u svom stoljeću, Gazali je jedan od nekolicine onih kod kojih 
je postignut najviši stupanj slaganja. Međutim, sljedstveno uobičajenom razumijevanju hadisa, Gazali se smatra 
obnoviteljem islama u petom a ne u šestom stoljeću (Usp. Mehmed Handžić, Obnavljanje islama EI-Hidaje br. 11-12, god 
VII. Prevod hadisa preuzet je iz ovog rada ) 

84 Juli-august 1106 godine po hrišćanskom računanju vremena 

85 U nešto drugačijoj verziji bilježi Tirmizi u Džamiu. 




Što se tiče onih koji izazivaju pomutnju zbog onoga što su čuli od talimija, lijek je u našoj 
knjizi Ispravno mjerilo, i o tome ne moramo duže govoriti u ovoj poslanici. 

Što se tiče onih koji su zavedeni obmanama ibahija, njihove zablude smo razvrstali u sedam 
vrsta i razobličili ih u djelu Alkemija sreće 8б . 

Što se tiče onih čija je vjera, zato što su slijedili filozofiju, pomućena dotle da zaniječu čak i 
temelj vjerovjesništva, već smo govorili o istinitosti vjerovjesništva i njegovoj nužnoj opstojnosti, 
dokazujući to opstojanjem nauke o svojstvima lijekova, zvijezda i drugoga. Uveli smo ovu prethodnu 
studiju upravo iz tog razloga. Poslužili smo se dokazom iz posebnih svojstava liječništva i 
astronomije, jer je on svojstven samoj biti tih nauka. No s umijećem nauka, kao što su astronomija, 
liječništvo, prirodoznanstvo, magija, sudboznanstvo, svakom naučniku možemo razjasniti dokaz 
vjerovjesništva primjerom iz njegove nauke. 

Onaj pak ko na riječima priznaje vjerovjesništvo i izjednačava propise vjerozakona sa 
mudrošću, taj, zapravo, zbiljski poriče vjerovjesništvo. On vjeruje samo kakvom bilo mudracu 
rođenom u znaku neke zvijezde koja određuje da ga se slijedi. A u tome nema ništa od 
vjerovjesništva. 

Naprotiv, vjera u vjerovjesništvo je priznavanje izvjesnosti jednog nadrazumskog stupnja na 
kojem se otvara oko kojim se opaža nešto posebno prema čemu je razum nemoćan onako kako je sluh 
nemoćan za opažanje boja, vid za opažanje zvukova, a sva osjetila za opažanje razumnina. 

A ako on to ne dopušta, mi smo iznijeli dokaz da je taj stupanj ne samo moguć, već i da 
postoji. A ako dopušta, onda priznaje da ovdje postoje stvari koje se nazivaju posebnim i koje razum, 
usljed toga što ih ne može obuhvatiti u njihovom temelju, proglašava lažnim i sudi da su besmislene. 

Šestina drahme 87 opijuma smrtonosan je otrov, jer zbog svoje izuzetne hladnoće zaleđuje krv 
u žilama. Za onoga ko se drži nauke o prirodi, svako složeno tijelo postaje hladno stoga što je 
sastavljeno od vode i zemlje kao hladnih elemenata. Poznato je, međutim, da cijeli ritlovi 88 vode i 
zemlje ne mogu u tijelu izazvati takvu hladnoću. Ispričamo li to prirodnjaku koji to nije neposredno 
iskusio, reći će „То je nemoguće, a dokaz nemogućnosti je u tome što opijum sadrži vatru i zrak, 
dakle, elemente koji nikako ne mogu uvećati hladnoću. Štaviše, ako bismo pretpostavili da je sve 
samo voda i zemlja, ni tada se ne bi mogla javiti tako pretjerana hladnoća. Kako onda da do toga 
dovedu dva topla elementa!?" I smatraće to dokazom. 

Većina filozofskih dokaza u prirodnim naukama i u metafizici pripada toj vrsti. Filozofi stvari 
predstavljaju po mjeri vlastitih nalaza i poimanja, a ono što ne mogu s tim usaglasiti pretpostavljaju 
kao besmisleno. 

Kad istinit san ne bi bio tako uobičajen, pa kad bi neko ustvrdio da upoznaje skriveno dok mu 
osjetila miruju, ljudi sa takvim razumom to bi posigurno zanijekali. 


86 Alkemija sreće (Kimija es-seade). Jedan od popularnih manjih Gazalijevih spisa. Napisao ga je prvotno na persijskom. 
Sačuvan u velikom broju rukopisa i na persijskom i na arapskom. Objavljen više puta na persijskom (Kalkuta, Lukna) i na 
arapskom (Kairo, Bejrut). Preveden na turski, engleski, njemački, srpskohrvatski (Ebu Hamid Muhammed el-Gazali, 
Alkemija sreće , preveo sa arapskog Salih Bradović, Glasnik Vrhovnog Islamskog Starješinstva, br 5, Sarajevo 1982. str. 521 - 
532). 

87 Mjerna jedinica; jedna drahma jednaka je 3,13 grama. 


Jedan ritl jednakje 144 drahme. 



I ако bi se reklo nekom od njih „Је li moguće da na ovom svijetu bude neka stvar veličine 
zrna, koja bi, stavljena u neki grad, progutala cijeli taj grad i potorn pojela sarnu sebe, pa da ne ostane 
ništa ni od grada ni od onoga što je u njemu, niti od nje same?", odgovorio bi „То je nemoguće, to je 
gomila besmislenih riječi!" A takav je slučaj sa vatrom, iako to niječe onaj ko vatru nije vidio kada je 
za nju čuo. 

Mnoga poricanja čudesa budućeg svijeta bliska su takvom poricanju. 

Reći ćemo zato prirodnjaku „Bio si prinuđen da priznaš kako je opijumu svojstveno da 
rashlađuje, premda se to ne slaže s razumskim saznanjima o prirodi. Zašto onda ne bi bilo moguće da 
propisi vjerozakona imaju svojstva da liječe i pročišćavaju srca, svojstva koja se ne mogu dokučiti 
razumskom mudrošću niti se uopšte mogu sagledati do li okom vjerovjesništva?" 

Oni, štaviše, u svojim knjigama dopuštaju i čudnija svojstva. A jedno je od tih čudnih 
svojstava postupak pomaganja trudnici koja ima teškoće kod porođaja. Na dva komada tkanine, 
nakvašena vodom, napiše se sljedeće. 

Porodilja se zagleda u njih, stavi ih pod noge, i novorođenče požuri s izlaskom. Oni to 
priznaju kao moguće i navode u knjizi Čudesna svojstva S9 . Taj crtež ima devet kvadrata u kojima su 
odgovarajuće brojke čiji zbir, u svakom pojedinom redu, iznosi petnaest, sabirale se one uzduž, 
poprijeko ih ukoso. 

Volio bih znati ko može u to povjerovati, a da potom vlastiti razum ne učini spremnim da 
prizna kako se u tome što jutamji namaz ima dva, podnevni četiri i pred večemji tri pregibanja, nalaze 
svojstva koja se ne rnogu saznati putem filozofskog umovanja. Razlog je tome različitost doba dana, a 
ta svojstva se spoznaju pomoću svjetlosti vjerovjesništva. 

No čudna je stvar, ako bismo promijenili način tumačenja i izrazili se jezikom astrologa, oni 
bi pojmili različitost tih doba dana. Možemo reći, na primjer: Ne dešava li se da se horoskop mijenja 
već prema tome je li Sunce na sredini neba, u izlasku ili na zalasku!? Zar u svojim horoskopima oni 
ne uzimaju te promjene kao osnov za različite terapije ili trajanje života i čas smrti!? A nema nikakve 
razlike u tome da li je Sunce skriveno ili je u zenitu, da li je zašlo ili zalazi! Postoje li onda način da 
neko od njih u to povjemje a da to nije čuo u tumačenju astrologa, čak i onoga koji ga je prevario 
stotinu puta, i kome on također ne vjeruje sve dotle dok astrolog upravo njemu ne kaže „Kada Sunce 
bude na sredini neba i u njega bude gledala ta i ta zvijezda, a tvoj horoskop je u znaku tog i tog 
sazvježđa, i ti u tom trenutku obučeš novu odjeću, bićeš ubijen u toj odjeći!" On sigumo neće obući 
novu odjeću u tom trenutku, makar stradao od hladnoće i makar što je to čuo od astrologa za kojeg 
zna da ga je već bezbroj puta prevario. 

Htio bih znati ko može učiniti vlastiti razum spremnim da prihvati te neobičnosti, i prinuditi 
ga da ih spozna kao svojstva čije je spoznavanje, zapravo, čudesna sposobnost pojedinih 
vjerovjesnika; kako, dakle, može taj čovjek zanijekati nešto slično tome što čuje iz kazivanja 
vjerovjesnika, istinitog vršioca čudesa za kojeg ne zna da je ikada slagao? 


89 Čudesna svojstva (Adžaib el-havas ). Nismo ustanovili o kakvom i o čijem djelu se radi. Djelo s tim naslovom ne spominje 
se niti u Geschichte der arabischen Literatur C. Brockelmanna (Leyden, 1943-49), niti u Tarih et-turas el-arebijj Fuada 
Sezgina (El-Mektebe el-arebijje es-suudijje, 1982-84.) 





Ако filozof zaniječe mogućnost tih svojstava u broju sastavnih dijelova namaza, bacanju 
kamenčića 90 , broju sastavnih dijelova obreda hadža i ostalih vjerskih dužnosti, on neće naći nikakve 
temeljne razlike između njih i između svojstava lijekova i zvijezda. 

On može reći: „Imam neko iskustvo u stvarima astronomije i liječništva, i za neke elemente 
nauke ustanovio sam da su istiniti. Stoga se vjerovanje u njih u meni učvrstilo i moje srce je izgubilo 
svaku sklonost da ih se kloni i da na njih gleda s nepovjerenjem. Vjerovjesništvo nisam iskusio, pa 
kako da znam da postoji i da vjerujem da je istinito?" Ako priznam da je to moguće, reći ću: ,,Ti 
doista ne odbijaš da povjeruješ u ono što nisi iskusio, već si to čuo od ljudi koji su to iskusili i koje 
slijediš. Pa poslušaj riječi vjerovjesnika! Oni su iskusili i osvjedočili se u istinitost svega što 
vjerozakon obznanjuje. Slijedi njihov put pa ćeš se i sam osvjedočiti u nešto od toga!" 

Uz to kažem: „Сак i ako to ne iskusiš, tvoj razum presuđuje da se u to nužno mora vjerovati i 
da ga se neopozivo mora slijediti. Pretpostavimo da postoji čovjek, odrastao i razuman, koji nije 
iskusio bolest i koji se razboli. Pretpostavimo da on ima oca, brižnog i samilosnog znalca liječništva, 
o čijem poznavanju liječništva on sam sluša od djetinjstva. Otac mu pripremi lijek i kaže: 'Ovo je 
dobro za tebe, izliječiće te od bolesti.' Sta će tada od njega zahtijevati njegov razum, makar lijek bio 
gorak i neprijatnog okusa? - Da ga uzme, ili da ga odbije i kaže: 'Ја ne razumijem ljekovitost tog 
lijeka, nikada ga još nisam iskusio! Nema sumnje, ako bi on tako postupio, ti bi ga smatrao glupakom. 
A upravo tako glupim izgledaš ti zbog svoje nepovjerljivosti u očima ljudi koji jasno vide." 

Kažeš li: „Како ću ja spoznati brižnost, samilost i znanje Vjerovjesnika - Bog ga blagoslovio 
i mir mu podario! - zahvaljujući tom primjeru iz liječništva?", odgovoriću: „Како si spoznao brižnost 
i samilost svoga oca, s obzirom da to nije stvar osjetila!? Spoznao si je znajući okolnosti njegovog 
života i osvjedočivši se u njegovo ukupno djelovanje, i to znanjem nužnim i neporecivim." 

Ko je razmatrao riječi Božjeg Poslanika - Bog ga blagoslovio i mir mu podario! - i ono što se 
u predajama navodi o njegovoj brizi da uputi ljude, njegovoj blagosti u vođenju ljudi, iskazanoj u 
mnogovrsnim blagim postupanjima, nježnosti sa kojom je poboljšavao njihove karaktere i popravljao 
njihove odnose, i uopšte sve ono što čini boljom njihovu religiju i njihov život na ovom svijetu, taj 
čovjek će nužno spoznati da je brižnost Božjeg Poslanika prema svojim sljedbenicima veća od 
brižnosti oca spram svoga djeteta. 

Kada taj isti dublje razmotri čudesna djela koja su se u njegovom slučaju otkrila, čudesa 
nevidljivog koja su se kroz njegova usta obznanila u Kur'anu i u hadisima, te njegova kazivanja o 
Posljednjem danu, skupa sa ispunjenjem tih predskazivanja, tada će taj nužno saznati da je Božji 
Poslanik dosegao stupanj iznad razuma, na kojem se u njemu otvorilo oko pomoću kojeg se otkriva 
nevidljivo, koje je dostupno samo odabranima, i spoznaju stvari nedostupne razumu. Time se postiže 
nužno znanje o iskrenosti Božjeg Poslanika - blagoslovio ga Bog! Pa pokušaj! Promišljaj Kur'an i 
izučavaj hadise, i postaće ti to sasvim jasno! 

To je dovoljno upozorenje pristašama filozofiranja. Iznio sam ga smatrajući da je u ovom 
vremenu naročito potrebno. 

Sto se četvrtog uzroka oslabljenosti vjere tiče, a to je loš način života znalaca vjere, izlječenje 
od te bolesti zahtijeva tri stvari: 

Prva je da treba sebi da kažeš da znalac vjere, za kojeg smatraš da jede zabranjeno, zna da je 
zabranjeno vino, svinjsko meso, lihva, štaviše, da je zabranjeno ogovaranje, laganje, klevetanje. I ti 
sam to znaš, pa ipak to činiš, ne zato što ne vjeruješ da je to grijeh već stoga što te tvoja strast 
svladala. A strast vjerskog učenjaka je kao tvoja strast, svladala ga je kao što je tebe svladala tvoja. To 


90 


Bacanje kamenčića, remj. jedan od obrednih dijelova hadža. 



što on zna druge stvari povrh toga, razlikuje ga od tebe, ali to ne znači da treba više da se uzdržava od 
zabranjenih djela. Mnogi ljudi koji vjeruju u liječništvo ne mogu se uzdržati od uzimanja voća i 
hladne vode, premda im je to liječnik zabranio. I niko ne dokazuje da to nije štetno, ili da vjera u 
liječništvo nije valjana. Griješenje znalaca vjere nema drugog uzroka. 

Druga je stvar da se kaže običnom čovjeku: „Treba da znaš da vjerski učenjak uzima svoje 
znanje kao vlastito blago za budući svijet, te misli da će ga njegovo znanje spasiti i da će mu biti 
pomagač, štaviše, da će se zbog vrijednosti njegova znanja posredovati za njegova loša djela. Pa ako 
njegovo znanje može biti dodatni dokaz protiv njega, ono isto tako može da ga podigne na viši 
stupanj. To je moguće, i on će se, bude li zapostavljao djela, pozivati na znanje. A što ćeš ti, obični 
čovječe, ako se ugledaš u njega, pa zapostaviš djela, a nemaš znanja!? Propašćeš zbog lošeg 
postupanja, a za tebe se neće posredovati." 

Treća je stvar, a ona je istina, da istinski znalac vjere griješi samo iz nepromišljenosti; on 
uopšte ne ustrajava u grijehu, jer istinita nauka je ona koja nas uči da je grijeh otrov koji upropaštava, 
te da je onaj svijet bolji od ovog svijeta. A ko to sazna, ne prodaje ono što je dobro za nešto manje 
vrijedno. Do tog znanja ne dolazi se niti jednom od onih nauka kojima se bavi većina ljudi. Zbog toga 
te ljude njihovo znanje samo čini odvažnijima kada griješe prema Bogu Uzvišenom. 

Što se tiče istinitog znanja, kod onoga ko ga posjeduje, ono uvećava strepnju, 
strahopoštovanje i nadu, a to se isprečuje između njega i grijeha, osim u trenucima nesmotrenosti koje 
čovjek, s vremena na vrijeme, ne može izbjeći. No to ne upućuje na slabost vjere. Vjemik, kada 
pogriješi, kaje se. Daleko od toga da on u tome ustrajava ili to veliča. 

Eto, to sam htio iznijeti kao osudu filozofa i talimija, o šteti koja dolazi od njih i o šteti koja 
dolazi od onih koji ih pobijaju na krivi način. 

Molimo Boga Uzvišenog da nas uvrsti među one koji su Mu dragi i koje je On odlikovao, 
koje vodi istini, koje upućuje i nadahnjuje da Ga zazivaju sve dotle dok Ga ne mognu zaboravljati, 
koje čuva od zla u njima samima sve dotle dok im ne mogne ništa biti draže od Njega, koje spašava u 
njima samima sve dotle dok ne mognu obožavati nikoga osim Njega! 

Ovaj prevod Izbavljenje ocl zablude učinjen 
je po izdanjima izvornika koja su priredili Mustafa 
Ebul-Ula i Muhamed Džabir ( El-munkiz min ed- 
dalal, Kairo 1973) i Abdul-Halim Mahrnud El- 
munkiz min ed-dalal. Bejrut 1979). Za sporna rnjesta 
izvršeno je naknadno sravnjivanje sa tekstom 
izvomika u redakciji Džemila Salibe i Kamila Ijada 
(izdanja: Džemil Saliba i Kamil Ijad, El-munkiz min 
ed-dalal, Bejrut 1983; Ferid Džeber, El-munkiz min 
ed-dalal, arapski izvornik i francuski prevod, Bejrut 
1969). Korišteni su ruski prevod A. V. Sagadejeva (u 
knjizi: S. N. Grigorijan, iz istorii filosofii Srednej 
Azii i Irana /VII -ХП vv./ , Moskva 1960) i engleski 
prevod W. Montgomerv Watta (The Faith and 
Practice of AI-Gazali, Lahor 1963). 

Glavni izvor za bilješke o izdanjima i 
prevodima Gazalijevih djela bila je bibliografija 
Gazalijevih spisa Abdurahmana Bedevija Muellifat 
el-Gazali, Kuvajt 1977, te bibliografija izdanja 
islamskog nasljeđa na arapskom, koju je priredio 
Abduldžebar Abdurahman, Et-turas el-arebi el- 
islami, Basra 1982. 

